ঝিনাইদহে বৃদ্ধ পুরোহিতকে গলা কেটে হত্যা, আইএসের দায় স্বীকার – দৈনিক মাথাভাঙ্গা\nঝিনাইদহে বৃদ্ধ পুরোহিতকে গলা কেটে হত্যা, আইএসের দায় স্বীকার\nস্টাফ রিপোর্টার: ঝিনাইদহ সদর উপজেলার নলডাঙ্গা ইউনিয়নের মহিষারভাগাড় এলাকায় সনাতন ধর্মাবলম্বী বৃদ্ধ এক পুরোহিতকে গলা কেটে হত্যা করেছে দুর্বৃত্তরা। মঙ্গলবার সকাল নয়টার পর এলাকার একটি মাঠ দিয়ে বাইসাইকেলে করে যাওয়ার সময় তাঁকে হত্যা করে মোটরসাইকেলে আসা তিন যুবক।\nনিহত পুরোহিতের নাম আনন্দ গোপাল গাঙ্গুলি। তাঁর বয়স আনুমানিক ৬৯ বছর। তিনি সদর উপজেলার করাতিপাড়া গ্রামের মৃত সত্য গোপাল গাঙ্গুলির ছেলে। সকালে মাঠে কাজ করতে যাওয়ার সময় কৃষকেরা পুরোহিতের লাশ পড়ে থাকতে দেখে পুলিশে খবর দেন। সাম্প্রতিক সময়ের বিভিন্ন হত্যাকা-ের ধরনের সঙ্গে মিল থাকায় এ ঘটনার পেছনেও জঙ্গিদের হাত থাকতে পারে বলে সন্দেহ করছে পুলিশ।\nএলাকাবাসী জানান, সকাল ৯টার পর করাতিপাড়ার বাড়ি থেকে সাইকেলে সিদ্বেশ্বরী কালী মন্দিরে যাওয়ার সময় মহিষাডাঙ্গা গ্রামে মহিষের ভাগাড় মাঠের ভেতরে আক্রান্ত হন তিনি। এই স্থানটি তার বাড়ি থেকে দুই কিলোমিটার দূরে। দেশের বিভিন্ন স্থানে একই কায়দায় হত্যাকা-ের প্রেক্ষাপটে পুরোহিত খুনের খবর পেয়ে পুলিশের উর্ধ্বতন কর্মকর্তা, জেলা প্রশাসক, ইউএনওসহ বিভিন্ন পর্যায়ের কর্মকর্তারা ঘটনাস্থলে যান। মোটর সাইকেল আরোহী খুনিদের শনাক্ত করতে জেলার গুরুত্বপূর্ণ স্থানগুলোতে চৌকি বসিয়ে গাড়ি তল্লাশি করা হচ্ছে।\nঝিনাইদহের সহকারী পুলিশ সুপার গোপীনাথ জানান, মোটর সাইকেলে করে আসা তিনজন পুরোহিতের উপর হামলা করে। তারা প্রথমে বাঁশ দিয়ে মাথায় আঘাত করে। জবাই করে হত্যার পর মোটর সাইকেলে করে চলে যায়। ঘটনা দেখে মনে হচ্ছে জঙ্গিরা এর সঙ্গে জড়িত থাকতে পারে। অতিরিক্ত পুলিশ সুপার আজবাহার আলী শেখ বলেন, নির্জন মাঠের মধ্যে পুরোহিতকে খুন করে পালিয়ে যায়। এসময় মাঠে কাজ করা কৃষকরা টের পেয়ে চিৎকার দিলে গ্রামবাসী ছুটে আসে। এরপর পুলিশকে খবর দেয়।\nএলাকাবাসী আরো জানান, আনন্দ গোপাল এক সময় নলডাঙ্গা দুর্গা মন্দিরের পুরোহিত থাকলেও এখন নির্দিষ্ট কোনো মন্দিরে কাজ করতেন না। বিভিন্ন মন্দিরে ও বাড়িতে পূজারীর কাজ করতেন তিনি। নিরীহ ও সহজ-সরল ছিলেন। গ্রামের কারও সঙ্গে পুরোহিত বা তাঁর পরিবারের কোনো বিরোধ ছিল না। সকালে পুরোহিতের বাড়িতে গিয়ে তাঁর স্ত্রী শেফালী গাঙ্গুলিকে অঝোরে কাঁদতে দেখা যায়। কাঁদতে কাঁদতেই তিনি বলছিলেন, সকালে স্নান, খাওয়া-দাওয়া ও পূজা সেরে তিনি বাইরে গিয়েছিলেন। আধাঘণ্টা পর শুনি তাকে কারা কুপিয়ে ফেলে রেখে গেছে। আমার স্বামী তো কোনো অন্যায় কাজ করেনি। তাকে কেন হত্যা করা হলো? কি অপরাধ ছিলো তার?\nনিহত পুরোহিতের তিন মেয়ে ও দুই ছেলে। তিন মেয়ের বিয়ে হয়ে গেছে। দুই ছেলের একজন স্থানীয় স্কুলের শিক্ষক ও আরেকজন ক্ষুদ্র ব্যবসায়ী। নিহতের ছোট ছেলে সিন্ধু গাঙ্গুলি বলেন, বাবা প্রতিদিন ভোরে ঘুম থেকে উঠে ফুল তুলে পূজা করতে যান। আজ সকালেও বেরিয়েছিলেন। কিছুক্ষণ পরই তার মৃত্যুর খবর পাই। বড় ছেলে তপন গাঙ্গুলির মেয়ে বৈশাখী গাঙ্গুলি জানান, ঠাকুরদা সকালে বাড়িতে পূজা করেন। পূজা শেষে সবাইকে প্রসাদ দিয়ে সকাল পৌনে নয়টার দিকে বাইসাইকেলে করে বের হন। এক ঘণ্টা পর খবর পান, মাঠের মধ্যে ঠাকুরদাকে কারা হত্যা করে ফেলে রেখে গেছে।\nপ্রতিবেশী স্কুলশিক্ষক নীলরতন রায় বলেন, পুরোহিত কাকা নিরীহ মানুষ। সহজ-সরল। পূজা করে বেড়ান। তাঁর কোনো শত্রু নেই। কারা, কেন মারল, তাঁরা বুঝতে পারছেন না। যে জায়গায় পুরোহিত কাকাকে হত্যা করা হয়েছে, সেখান দিয়ে তিনি প্রায়ই যাতায়াত করতেন। প্রতিবেশী আমোদ আলী জানান, আনন্দ গাঙ্গুলির মনে সব সময় আনন্দ থাকত। তাঁর মতো মানুষ হয় না। তিনি হিন্দু-মুসলমান সবার সঙ্গে সমানভাবে মিশতেন। বাচ্চাদের পেলে আদর করতেন।\nলাশের সুরতহাল প্রস্তুতকারী এসআই মঞ্জুরুল ইসলাম জানান, পুরোহিত আনন্দ গোপাল গাঙ্গুলীর মাথা, ঘাড়, গলাসহ বিভিন্ন স্থানে ধারালো অস্ত্রের আঘাতের চিহ্ন রয়েছে।\nএর আগে এ বছরের জানুয়ারি মাসে ঝিনাইদহ সদর উপজেলার গান্না ইউনিয়নের কালুহাটি গ্রামে হোমিও চিকিৎসক ছামির আলীকে (৮০) ছুরিকাঘাত করে হত্যা করে কয়েকজন মুখোশধারী। দায় স্বীকার করে আইএস বলে, ইসলাম থেকে খ্রিষ্টধর্মে ধর্মান্তরিত হওয়ার কারণে তাঁকে হত্যা করা হয়েছে। গত ১৪ মার্চ ঝিনাইদহের কালীগঞ্জ উপজেলায় শিয়া সম্প্রদায়ের অনুসারী আব্দুর রাজ্জাক (৪৮) নামের এক হোমিও চিকিৎসককে কুপিয়ে হত্যা করা হয়। এই হত্যারও দায় স্বীকার করে আইএস।\nগত দুই বছরে এভাবে একের পর এক হত্যাকা-ে জঙ্গি সংশ্লিষ্টতার অভিযোগ এসেছে, খুন হয়েছেন সাম্প্রদায়িকতাবিরোধী লেখক, ব্লগার, প্রকাশক; ধর্মীয় সংখ্যালঘু ও ভিন্ন মতাবলম্বীরও হামলার শিকার হয়েছেন। গত তিন দিনের মধ্যে আরও দুটি ঘটনা ঘটেছে, যেখানে জঙ্গি সংশ্লিষ্টতার সন্দেহ করা হচ্ছে অথবা জঙ্গিদের দায় স্বীকারের খবর এসেছে।\nগত রোববার সকালে চট্টগ্রামে ছেলেকে স্কুলবাসে তুলে দিতে গিয়ে রাস্তার মধ্যে আক্রান্ত হন জঙ্গিবিরোধী অভিযানে নেতৃত্বে দেওয়া পুলিশ কর্মকর্তা বাবুল আক্তারের স্ত্রী মাহমুদা আক্তার মিতু। মোটরসাইকেলে আসা তিনজন প্রথমে কুপিয়ে ও পরে গুলি করে মিতুর মৃত্যু নিশ্চিত করে চলে যায়। ওই ঘটনার তদন্তে প্রাথমিকভাবে জেএমবি জঙ্গিদের সন্দেহ করছে পুলিশ।\nএকই দিন সকালে নাটোরের বড়াইগ্রাম উপজেলার বনপাড়া পৌর এলাকার খ্রিস্টানপাড়ায় নিজের দোকানে খুন হন ৬০ বছর বয়সী সুনীল গোমেজ। তার ভাই প্রশান্ত গোমেজ দিনাজপুরে একটি চার্চের ফাদার; ওই জেলায় সম্প্রতি এক খ্রিস্টান পাদ্রি আক্রান্ত হন। আইএস সুনীল হত্যার দায় স্বীকার করেছে বলে সাইট ইন্টেলিজেন্স গ্রুপের খবর। গত দুই বছরে দেশের বিভিন্ন স্থানে ধর্মীয় সংখ্যালঘুদের ওপর আরও কিছু ঘটনায় দেশি জঙ্গিগোষ্ঠীর জড়িত থাকার কথা বলে আসছে আইনশৃঙ্খলা বাহিনী। এর মধ্যে অধিকাংশ ঘটনাই ঘটেছে দেশের উত্তর-পশ্চিম অঞ্চলে।\nগত ১৪ মে বান্দরবানের নাইক্ষ্যংছড়ির চাকপাড়া বৌদ্ধ বিহারের অধ্যক্ষ মং শৈ উ-কে গলা কেটে হত্যা করা হয়। ওই ঘটনাতেও আইএস এর দায় স্বীকারের খবর এসেছে। এর আগে গত ২১ ফেব্রুয়ারি সকালে পঞ্চগড়ের দেবীগঞ্জে করতোয়া নদীর পশ্চিম পাড়ের সন্তগৌরীয় মঠের অধ্যক্ষ যজ্ঞেশ্বর রায়কে (৫০) গলা কেটে হত্যা করা হয়। ওই ঘটনাতেও ব্যবহার করা হয় মোটরসাইকেল, অংশ নেয় তিনজন। কয়েকজনকে গ্রেপ্তারের পর পুলিশ জানিয়েছে, জেএমবির জঙ্গিরাই ওই হত্যাকা- ঘটায়।\n২২ মার্চ সকালে কুড়িগ্রাম পৌরসভার গাড়িয়ালপাড়ার ধর্মান্তরিত মুক্তিযোদ্ধা হোসেন আলীকে তার বাড়ির কাছে গলা কেটে হত্যা করে মোটরসাইকেলে আসা তিনজন। ৩০ এপ্রিল টাঙ্গাইলের গোপালপুরে খুন হন নিখিল চন্দ্র জোয়ার্দার নামের এক দর্জি, যাকে ধর্ম অবমাননার অভিযোগে এক মামলায় তিন মাস কারাগারে কাটাতে হয়েছিল। সেখানেও হত্যাকা-ের ধরণ ছিল একই রকম।\nগত বছর ১০ ডিসেম্বর রাতে দিনাজপুরের কাহারোল উপজেলার জয়নন্দ গ্রামে ইসকন মন্দিরে ধর্মসভা চলাকালে গুলি ও বোমা বিস্ফোরণ ঘটায় দুর্বৃত্তরা। এতে দুইজন আহত হন। গুলি ও বোমা ছুড়ে পালানোর সময় স্থানীয় জনতা এক যুবককে ধাওয়া দিয়ে আটক করে পুলিশে দেয়। পরে তার স্বীকারোক্তিতে জঙ্গি সংশ্লিষ্টতা পাওয়া যায় বলে পুলিশ জানায়।\nগত বছরের ১৮ নভেম্বর সকালে দিনাজপুর শহরে অজ্ঞাত বন্দুকধারীরা ইতালীয় নাগরিক পিয়েরো পারোলারিকে (৭৮) গুলি করে আহত করে। পিয়েরো পারোলারি দিনাজপুরের সুইহারি ক্যাথলিক চার্চের ফাদার। পেশায় চিকিৎসক এ ইতালীয় নাগরিক শহরের সেন্ট ভিনসেন্ট হাসপাতালে কর্মরত ছিলেন। গত বছরের ৫ অক্টোবর ধর্মীয় দীক্ষা নেওয়ার কথা বলে তিন যুবক ঈশ্বরদীর পৌর এলাকার স্কুলপাড়ায় লুক সরকারের ভাড়া বাসায় গিয়ে তাকে গলাকেটে হত্যার চেষ্টা চালায়। লুক সরকার পাবনার ঈশ্বরদীর ফেইথ বাইবেল চার্চ অব গডের যাজক ছিলেন। এছাড়া চলতি বছর ২১ মে কুষ্টিয়া সদর উপজেলায় ৫৫ বছর বয়সী বাউলভক্ত হোমিওপ্যাথ চিকিৎসক মীর সানোয়ার হোসেনকে কুপিয়ে হত্যা করা হয়। বাধা দিতে গিয়ে গুরুতর আহত হন সানোয়ারের বন্ধু ইসলামী বিশ্ববিদ্যালয়ের বাংলা বিভাগের সহকারী অধ্যাপক সাইফুজ্জামান (৪৫)।\nওই ঘটনাতেও মটরসাইকেলে করে এসেছিল তিন হামলাকারী, পরে এসেছিল আইএসের দায় স্বীকারের খবর। আর ২৫ এপ্রিল ঢাকার কলাবাগানে খুন হন ইউএসএআইডি কর্মী জুলহাজ মান্নান ও তার বন্ধু নাট্যকর্মী মাহবুব রাব্বী তনয়। তারা দুজনই সমকামী অধিকারকর্মী ছিলেন। ওই ঘটনায় আল কায়েদার ভারতীয় উপমহাদেশ শাখা- একিউআইএস দায় স্বীকার করে বলে খবর দেয় সাইট ইনটেলিজেন্স গ্রুপ। এ ধরনের ঘটনায় প্রথম একিউআইএসের নামে গত বছর ফেব্রুয়ারিতে বিজ্ঞান লেখক ও ব্লগার অভিজিৎ রায় হত্যার দায় স্বীকারের খবর আসে। তবে সরকারের পক্ষ থেকে এই দাবি নাকচ করে বরাবরই বলা হয়েছে, বাংলাদেশে বাইরের কোনো জঙ্গি গোষ্ঠীর কোনো অস্তিত্ব নেই। ‘দেশে জন্ম নেওয়া জঙ্গিরা’ এ ধরনের ঘটনা ঘটিয়ে থাকতে পারে।\nচুয়াডাঙ্গায় পিআইবির সাংবাদিক প্রশিক্ষণ শেষ হচ্ছে আজ\nফিরতি লেগেও হারলো বাংলাদেশ


সোনালি কাবিনের লতাগুল্ম, পাতাগুলো - ৯'য়া দশক\nসোনালি কাবিনের লতাগুল্ম, পাতাগুলো\n‘সোনালি কাবিন’ পড়তে গিয়ে বার বার কবি সমুদ্র গুপ্তকে মনে পড়ে যাচ্ছিল। ২০০৭ সালের ঘটনা। খোলা পূর্ণিমায় ছেউড়িয়ার আখড়াবাড়িতে আয়োজিত কথামঞ্চে কবি সমুদ্র গুপ্ত বিশেষ অতিথির বক্তব্য দিচ্ছিলেন। কয়েক মিনিট সাধারণভাবে ভালই বললেন। কিন্তু শেষ ভাগে গিয়ে হঠাৎই মুখে হাহাকার তুলে আবেগ মথিত হয়ে পড়লেন - "লালন মরে নাই। কে বলেছে লালন মরে গেছে? এই যে দেখুন, আমি-ই লালন।" সমুদ্র থামলেন না, কান্না চোখে সামনে বসে থাকা হাজার হাজার ভক্তকুলের মুখ পানে চেয়ে অনাথের মত আর্জি করতে লাগলেন, "আপনারাই তো লালন, লালন মরে নাই...।" আমার মত উপস্থিত দর্শকদের চোখগুলোও তখন তাঁর মুখের ওপর মুহূর্তেই থেমে গিয়েছিল। মনে হল, তিনি যেন সাক্ষাত লালনকে পেয়ে এক অলৌকিক দৃশ্যের ভেতর চলে গেছেন। অজস্র হাততালির মধ্যে দিয়ে বক্তব্য শেষ করে তিনি চোখ মুছতে মুছতে নিচে নেমে এলেন। তারপর কিছুটা সুস্থিত হলে নিকটে গিয়ে জিজ্ঞাসা করলাম, "আপনি আজ যা বললেন তা তো কবিতারও অধিক।" মন্তব্য শুনে তিনি হালকা হেসে ফেললেন, "দ্যাখেন সব-ই আসলে কানেকশানের ব্যাপার। কানেকশান হয়ে গেলে আর কিছু লাগে না। তখন আপনিতেই হড়বড় করে কবিতা চলে আসে। এখানে আমার কিছু করার নাই।"\nআল মাহমুদের কবিতাগুলো একনাগাড়ে পড়তে গিয়ে আমার মনে হল, দোলপুর্ণিমার সে রাতে সমুদ্র গুপ্ত যথার্থই বলেছিলেন। কানেকশান ছাড়া ওভাবে অতো গভীরকথা শুধুমাত্র শব্দের কারসাজিতে টেনে তোলা সম্ভব নয়। ভাবালুতায় বুদ না হলে, সহজানন্দে অসাড় না হলে, কেবল সচেতন থেকে অন্তরভেদী অবলোকন করা দুরহ-ই বটে। সোনালি কাবিনের সদর দরজা খুললেই বিস্মিত হতে হয়... আমি ঘোর লাগা বষর্ণের মাঝে আজও উবু হয়ে আছি। কবিতা বেয়ে নিচে নামলেও একই রকম ঘোর, মানে কানেকশান।\nবুঝিবা স্বপ্নের ঘোরে আঁইল বাঁধা জমিনের ছক\nবুষ্টির কুয়াশা লেগে অবিশ্বাস্য যাদুমন্ত্রবলে\nঅকস্মাৎ পাল্টে গেলো।\nচেতন অবচেতনের মাঝখান দিয়ে চলতে চলতে কবি প্রকৃতির রূপ-রসের অনুবাদ করে চলেছেন। পিছুটানের সব জানালাগুলো বন্ধ করে দিয়ে কেবল নিবিষ্ট পায়ে হেঁটে হেঁটে প্রকৃতিকেই আরাধ্য জ্ঞানে জপ করতে হয় নাকি? কবিতাকে শুদ্ধ করবার এই বুঝি সমাচার! তা না হলে ভেজাল থেকেই যায়।...আর আমি ইন্দ্রিয়ের সর্বানুভুতির চিহ্ন ক্ষয় করে ফেলে, দয়াপরবশ হয়ে রেখেছি আমার কালো দৃষ্টিকে সজাগ। এর মানে কী? আল মাহমুদ যেমন দেখলেন,\n‘যে নারী উদাম করে তার সর্ব উর্বর আধার\nঅথবা ...‘ত্রিকোণ আকারে ফাঁক হয়ে রয়েছে মৃম্ময়ী’।\nকবিতায় না পেলে এভাবে কেউ নারীকে একাকার করে দিতে পারে প্রকৃতির অমোঘ ঐকতানের সাথে। যখন কে নারী, কে মৃম্ময়ী, কে বা প্রকৃতি-বিবিধ ভেদ মার্গের বাইরে চলে যায় পাঠক। তখন হয়ত কবির চোখের মতো আমাদের চোখেও তর্জমাগত সমস্যা দেখা দেয়।\n...যেন আমি জন্ম থেকেই অতিরিক্ত অবলোকন শক্তিকে\nধারণ করে আছি,\n...আমি বুঝতে পারিনা তোমরা কী করে\nকোনো রঙিন জিনিসের নাম নির্ধারণ কিম্বা\nশস্যক্ষেত্র দেখে আপ্লুত হয়ে বলে ওঠো-সবুজ, সবুজ!\nআমি যখন সবুজের দিকে তাকাই\nসে আর সবুজ থাকেনা।\nআমি গলিত মথিত সবুজের সাথে নিজেকেও সবুজাভ দেখি।\n‘চোখ’ কবিতাটি পড়তে গিয়ে আনমনেই ফের সমুদ্রগুপ্ত-কে মনে পড়ে যায়। সত্যি তো কানেকশান না হলে, এভাবে রঙের সাথে কেউ নিজকে গলিত-মথিত করতে পারেন! সংযোগটা পেয়ে গেলেই হল আর কিছু লাগবে না। বাজিকররা যেমন হাত সাফাই করে, শূন্য থেকে বস্তু তুলে তেলেসমাতি দেখায়, কবিও তেমন মায়াজাল ছড়িয়ে শব্দের বাজি দেখাতে থাকেন। কবির মাথার ভিতরে আকাশ ঢুকে যায়, তারার বাগানে ফুটতে থাকে বর্নালী ফুল আর প্রজাপ্রতির মতো আপনিতেই উড়ে উড়ে নাজেল(নাজিল) হতে থাকে মধুমাখা কামিনি শব্দেরা। স্বপ্নের সানুদেশে লাইন বাই লাইন লেখা হয়ে যায় অবগাহনের গান। চারদিকে নিশ্চয়ই সবুজ সিগনাল পড়ে যায়! তবুও স্তব্ধতার মধ্যে নড়ে ওঠে বিনীত কবির ঠোট। নিসর্গ মৈথুন করতে করতে আল মাহমুদ আরও সামনে যান, ভাঙেন পাথুরে কোন হৃষ্টপুষ্ট শব্দ। তারপর তামা গলানো শ্রমিকের হাতে গলিয়ে মোলায়েম করেন নেন শব্দকে। রঙিলা বাউলের মত এবার ছেনেছুনে ইচ্ছে মতোন গাঁথতে থাকেন। পাঠকের তাই আলাদা করে সংজ্ঞা খুঁজতে হয় না। শব্দরা নিজ গরজেই বর্ণিল পাখা মেলতে থাকে পাঠকের চোখের পাতায়। আমার মত নস্টালজিক পাঠকেরা যেমন মুহ’র্তেই নিপতিত হন ছেলেবেলার শরবতে। মানে-মাটি, পশু, মাছ, পাখি, জলডোরা, মানুষের ঝাঁক চিনে নেয় পরস্পরকে। যখন কিশোরের শরীরে শিহরণ তুলে উঠে আসে ভিনগাঁয়ের কোন এক জ্যান্ত কিশোরি যাকে হয়ত আমি কোনদিন দেখিনি-‘মক্তবের মেয়ে চুলখোলা আয়েশা আক্তার’।\nআল মাহমুদকে পাঠ করতে করতে মধ্যপথে চলে আসি।‘আমার চতুর্দিকে তখন খনার মন্ত্রের মত টিপ টিপ শব্দে সারাদিন জলধারা ঝরে’!\nধাতস্থ হয়ে লক্ষ করি, প্রকৃতির সব রূপ-লাবন্য-রস ভরে আছে ২৩ লাইন ‘প্রকৃতি’র ভেতর। সোনালি কাবিনের শুরুতেই মোহাচ্ছন্ন হয়েছি। তারপর যতই এগুতে থাকি ততই যেন অন্তরভেদী অবলোকন, বাতাসের ফেনার মতো ওম ওম উষ্ণতায় আপনিতেই জড়িয়ে আসে কবিতার আদর। আরও পিছনে চলে যাই। তারপর ফ্লাশব্যাকে দেখতে থাকি ফেলে আসা ছায়াছবি। ছাব্বিশ বছর আগের কোন এক জংলি ফুলের ঘ্রান এসে নাকে লাগে। নাগরিক উৎপাত গায়ে নিয়েও গলায় গলা লাগিয়ে দেখতে থাকি..‘নদীর নাচের ভঙ্গি’। আহ্ কী সরলতার সমীকরণ! পড়তে পড়তে নাকি কল্পনার মেদুর গাঁয়ে হাঁটতে হাঁটতে আশায় বুক জাগে- আমি নিশ্চয়ই এই গরমধরা শহর থেকে একদিন ছাড়া পাব! কংক্রীটে, ..\n‘ভালো কি আছো? হায়রে ভালো থাকা!\nনগরবাসি কে রাখে কার খোঁজ!\nফিরতে চাই, পাবো কি সেই পথ’?\nভাবতে গিয়ে তবু পুলক জাগে’।\nমাথার ভিতর অজস্র গেঁয়ো জ্যোৎস্নাধারা নিয়ে হয়ত ফের সোনালি কাবিনেই মুখ রাখি। কবিতারা তখন আর মলাটবন্দি হয়ে থাকতে পারে না। দৃশ্য থেকে প্রাণ নিয়ে আমার অতীত ইন্দ্রীয়কে ঘিরে দল বেঁধে গোলাকারে বসে পড়ে। আলো-আধারি হাতড়ে আমি টের পাই, ...‘পিঠার পেটের ভাগে ফুলে ওঠা তিলের সৌরভ’।\nকবি আলাদা কেউ নন। গৃহে থেকেই তিনি বিবাগী, কখনও সন্যাসী। তাই বলে কবিকে কী একঘরে করে দেয়া যায়! না, বরং জীবনের সব রঙ-রস-সুধা তিনি আকণ্ঠ পান করেন। পার্থক্য কেবল, মন আর মুখ নিয়ে ভনিতা করতে জানেন না তিনি। সত্যের মতোই সহজাত প্রবৃত্তিগুলোকেও তিনি সহজে প্রশ্রয় দেন নিজের কাছে। অন্তর্জালে সংঘটিত সত্যকে সপ্রাণ প্রকাশে তাই কুন্ঠা করেন না তিনি। ‘অন্তরভেদী অবলোকন’-এ কত সহজেই তিনি বললেন,\n..আমার স্ত্রী চোখ তুলে তাকালেন,\n...ব্লাউজের বোতাম খুলে গিয়ে ‘ম’-এর আকারের মতো\nকণ্ঠা উদোম হয়ে আছে।\nএমন কি মেয়েরা যখন কলতলায় শাড়ি পাল্টায়,\nআমার চোখ নির্লজ্জের মতো দেখে নেয়।\nকোন অনুভুতিকেই ছোট চোখে দেখতে চান নি তিনি। সামান্য স্পর্শকেই অবিচার করবেন না বলেই হয়ত সব নারীরাই কোন না কোনভাবে উপস্থিত হয়েছেন আল মাহমুদের কবিতায়। সৎ অনুবাদকের বয়ানে ফাঁক ফোকর থাকবে কেন! যেমন,\nএক বেকার নিরপরাধ কামুক বেশ্যার বুকে\nমাথা রেখে কাঁদছে। যে মেয়েটি বুকে হাত রাখলে\nখদ্দেরদের ভীষণ ধমকাতো’\nকাম-ক্রোধ-হিংসা-লোভ-ভা� �নার মদ, কোন কিছুই তো জীবন থেকে খসে ফেলানোর মতো নয়। কবি তাই রচনা করেন-‘সাহসের সমাচার’।\nতিনি বক্তার জিভের ওপর তার আত্মাকে দেখতে পান। খোলসের ভিতরে কী আছে তাও দেখতে পান। যখন বললেন,\n...‘কেউ সিজদায় নত হলে\nআমি দেখি একটি কলস ভরা লোভ উবুড় হয়েছে’।\nমিথ্যের সঙ্গে সত্যের অনবরত সংঘর্ষ দেখে দেখে কবিও কি একসময় ক্লান্ত হয়ে পড়েছেন! নাকি\nঅদ্ভুত আধার এসে গিলে নিচ্ছে আমাদের বোধের উৎসমুখ?\n... ‘এ কেমন শিহরণ,\nগ্রীস্মকে শীত আর শীতকে গ্রীস্ম করে দেয়।\nঅথবা অন্য কবিতায় গিয়ে আল মাহমুদ যেমন বললেন,\nবোধের উৎস কই,\nকোনদিকে? আমাকে রাখতে দাও হাত।\nআমরা যারা পাঠ করতে থাকি তারা পরিতৃপ্তির ঢেকুড় তুলতে পারিনা। তার আগেই শেষভাগে অপেক্ষা করে সোনালি কাবিন নামের চোদ্দ ছত্রের গীতিকবিতা। চঞ্চলা, বেহুলা, শরমিন্দা বিবি, হরিণী কিংবা হংসিনী যথেষ্ট নয় নিশ্চয়, যখন পুরুষের কাছে সে উম্মুক্ত করে তার ধন-ধান্যের সমস্ত দুয়ার। প্রেমিক পুরুষ তাই সাধ্যমত ছত্র খুলে বিশেষণ যোগাড় করতে থাকেন। তন্ন তন্ন করেন খুঁড়ে চলে প্রাচীন আর বর্তমানকে। ঈজিপ্ট, গ্রীস, সেরাসিন শিল্পীর পৌড় আঙুলে, কৌম সমাজে। আরও অন্যখানে! মহুয়ার মাটির বোতলে, কবিদের আত্মার ভিতরে। ...শুধু একবার নত হয়ে বলবে, মালা পরো বালা, প্রাণের শবরী, আর্যের যুবতী। দুনিয়া মন্থন করে কী অস্থীর সকাতর আর্তি-সোনার দিনার নেই, দেন মোহর চেয়ো না হরিণী, যদি নাও, দিতে পারি কাবিন বিহীন হাত দুটি। নারীর প্রতি, কুলবধূর প্রতি পুরুষের আদিম টান, প্রেম ভালোবাসার এমন কাব্যকথা-পরম্পরা আর হয় না। পুরুষসত্য কিংবা কামনার মত সত্যকে ছবি দিতে আল মাহমুদের মত আর কে পেরেছেন! নিজের সাথে মেলাতে গিয়ে দেখি, শুধু কবি একা নন দুনিয়া জুড়েই প্রেমিক পুরুষরা সর্বস্ব উজাড় করে আনত হয়ে আছে মনের মানুষের সামনে। সোনালি কাবিন তাই কবির একান্ত বয়ান হয়ে থাকে নি, হয়েছে প্রেমিক পুরুষের সার্বজনীন পাঠ ।\nতাঁর কবিতার সীমা আর সীমাবদ্ধতা নিয়ে কিছু বলার আগে নিজের তহবিলে রাখা সাহসের কথা মনে পড়ে। শব্দগ্রস্থ অথচ মুক হয়ে কাবিনে জেগে ওঠা নিসর্গের দিকে কেবলই চেয়ে থাকতে হয়। যদিও কিছু খটকা লাগে মনে। যেমন কবি যখন আমাদের সামনে আর্তি করেন-\n..‘কিন্তু একজন কবিকে কি দেবে তোমরা?\nযে ভবিষ্যতের দিকে তাকিয়ে থাকে বিষন্ন বদনে?’\nকবির এ আহ্লাদকে আমি ঠিক বাহুল্য মনে করি না। কারণ সকলেরই একটা পাওনা থাকে। স্বীকৃতি-সম্মান কে না চায়, সকলেই চায় হাততালি, বাহবা কিংবা যেমন করে আল মাহমুদ বোঝাতে চেয়েছেন, ..‘এমনকি আহত, পঙ্গুদের বুকেও সান্তনার পদক ঝলকায়’। সত্যি তো, মঙ্গলগ্রহে কবিতা প্রকাশিত হলে ক জন কবি কবিতা লিখতেন? প্রচারনা, প্রকাশনা, পদক, পুরস্কার কম-বেশি কাম্য বটে। কবিও তো চিরকাল বৃত্তের বাইরে নন। তাঁকেও মাঝে মাঝে বৃত্তবন্দি হতে হয়-ক্ষুধায়, কামনায়; গলা মেলাতে হয় সামাজিক সহবাসে। কিন্তু যিনি প্রকৃতির বরপুত্র! তার বেলায়? কদাচিৎ তিনি হয়ত নিমগ্নতা থেকে গলা তুলেছেন, তারপর আমাদের কারবার দেখে তিনি আবার নিরাময়ী সবুজে ডুব দিয়েছেন। বিষয়-বাসনা, দয়া-দাক্ষিণ্যের চেয়েও অধিক আনন্দ তাকে হাতছানি দিয়ে ডেকে নিয়েছে নিজের করে। ফলে সামাজিক দায়বোধ কোন কালেই জয়ী হতে পারেনি কবির কব্জির কাছে। ফালতু সমাদর রেখে তাই অন্তর থেকে বলছি-শত বছর বেঁচে থাকুন আল মাহমুদ, বেঁচে থাকুক আপনার কলম।


জলবায়ু পরিবর্তন জনিত বিপদ: চুরি হতে যাচ্ছে ভবিষ্যতও! - Ctg Times | Latest Chattogram News\nজলবায়ু পরিবর্তন জনিত বিপদ: চুরি হতে যাচ্ছে ভবিষ্যতও!\nফজলুর রহমান প্রকাশ: ৩ অক্টোবর, ২০১৯ ১২:০৬ : অপরাহ্ণ\n“আমার প্রজন্ম বায়ুমন্ডল থেকে তোমাদের উৎপাদিত শত বিলিয়ন টন কার্বন ডাই-অক্সাইড ফুসফুসে ভরে নিচ্ছে। তোমাদের সংখ্যার হিসাব সে প্রজন্মকে বিবেচনায় নেয় এমন প্রযুক্তির ওপর ভর করে, যার অস্তিত্ব বলতে গেলে নেই।\nকাজেই আমাদের কাছে, যাদের বাস করতে হয় নানাবিধ পরিণামের কথা ভেবে, তাদের কাছে ৫০ শতাংশ ঝুঁকি মোটেও গ্রহণযোগ্য নয়।\nতোমাদের কী উদ্যম! তোমরা বলতে চাও, ব্যবসা-বাণিজ্য-বিনিময়ের প্রক্রিয়ার মাধ্যমে এবং প্রযুক্তিগত কিছু প্রক্রিয়ার মাধ্যমে এসব সমস্যার সমাধান যথারীতি হয়ে যাবে।\nনিঃসরণ আজ যে পর্যায়ে রয়েছে তার নিরিখে বলা যায়, কার্বন ডাই-অক্সাইডসংক্রান্ত বাজেটের অবশিষ্টাংশ সাড়ে আট বছরের কম সময়ে নিঃশেষিত হয়ে যাবে।\nতোমরা আমাদের ব্যর্থ করে দিচ্ছ। কিন্তু তরুণসমাজ তোমাদের বিশ্বাসঘাতকতার বিষয়টি বুঝে নিতে শুরু করেছে। সব ভবিষ্যৎ প্রজন্মের দৃষ্টি তোমাদের দিকে নিবদ্ধ।\nতোমরা যদি আমাদের ব্যর্থ করে দিতেই সচেষ্ট থাকো, আমি বলছি, আমরা তোমাদের কখনো ক্ষমা করব না। পালাতে চাও! আমরা তোমাদের পালাতে দেব না।\nএখানে এই মুহূর্তে আমরা দাগ টেনে দিলাম। বিশ্ব জাগছে। পরিবর্তন ঘনিয়ে আসছে—সে পরিবর্তন তোমাদের পছন্দ হোক বা না হোক।”\nকথাগুলো বলেছেন সুইডেনের কিশোরী গ্রেটা থানবার্গ। জলবায়ুর পরিবর্তন রোধে যথাব্যবস্থা নেওয়ার দাবিতে একাই আন্দোলন চালিয়ে যাচ্ছেন তিনি অভূতপূর্ব, অনন্য এক পদ্ধতিতে।\nগত ২৩ সেপ্টেম্বর তিনি জাতিংসঘে তাঁর বক্তব্য উপস্থাপন করেন। সে দৃশ্যও দেখেছে অনেকে। বিশ্বব্যাপী কিশোর-তরুণদের অনুপ্রাণিত করেছেন তিনি।\nমাত্র ১৬ বছরের কিশোরী। কিন্তু যখন কোনো হল কিংবা সমাবেশে বক্তব্য দেওয়া শুরু করেন তখন উপস্থিত সবার চেয়ে পরিপক্ব হয়ে ওঠে তার হৃদয়। জলবায়ু ইস্যুতে তার শক্তিশালী উচ্চারণ আলোড়ন তুলেছে সারা বিশ্বে।\nএকাত্ম হয়েছে বিভিন্ন দেশের লাখো শিক্ষার্থী। গত বছরের আগস্টে একা একাই শুরু হয়েছিল তার আন্দোলন। বছর শেষ হওয়ার আগেই পৃথিবীর সবচেয়ে প্রভাবশালী ২৫ জন কিশোর-কিশোরীকে নিয়ে টাইম ম্যাগাজিনের তালিকায় জায়গা করে নেন তিনি।\nজাতিসংঘের জলবায়ু পরিবর্তন সম্মেলনের উদ্বোধনী অনুষ্ঠানে বক্তব্য প্রদানের সময় বিশ্বনেতাদের উদ্দেশে গ্রেটা থানবার্গ বলেন, ‘আমার এখানে থাকার কথা নয়।\nআটলান্টিকের ওপারে আমার স্কুলে ফিরে যাওয়া উচিত।’ তিনি বলেন, ‘আপনাদের ফাঁকা বুলি আমার শৈশব চুরি করে নিয়েছে।’\nগ্রেটা থানবার্গ বলেছেন, শৈশব চুরি হয়ে প্রাপ্ত বর্তমানের কথা।তবে আশংকা এই যে, এভাবে চলতে থাকলে চুরি হয়ে যাবে আমাদের ভবিষ্যতও।\nকারণ আইপিসিসির প্রতিবেদন মতে, প্রতি বছর বাড়বে সাগরের পানি। আরো বেশি ভুগবে মানুষ।\nপরিবেশবিজ্ঞানীরা হুঁশিয়ারি দিয়েছেন, সেই দুর্ভোগের দিন খুব বেশি দূরে নয়, যখন প্রতিবছরই একবার করে সাগরের পানির উচ্চতা বাড়বে এবং বিশ্বের অনেক উপকূলের মানুষ এর শিকার হবে।\nজলবায়ু পরিবর্তন রোধে মানুষ কোনো চেষ্টা করুক বা না করুক, ২০৫০ সাল নাগাদ বিশ্বে এ প্রবণতা শুরু হয়ে যাবে। অথচ একসময় সমুদ্রপৃষ্ঠের উচ্চতা খুব বেশি বেড়ে যাওয়ার ঘটনা ঘটত ১০০ বছরে মাত্র একবার।\nজাতিসংঘের জলবায়ু পরিবর্তন বিষয়ক আন্তসরকারি প্যানেলের (আইপিসিসি) প্রতিবেদনে এসব তথ্য তুলে ধরা হয়। গত ২৫ সেপ্টেম্বর প্রতিবেদনটি প্রকাশ করে এ সংস্থা। এর আগের দিন মঙ্গলবার প্রতিবেদনটি আইপিসিসিতে পাস হয়।\nজলবায়ু পরিবর্তন বিষয়ে গত এক বছরে এ নিয়ে তিনটি প্রতিবেদন প্রকাশ করল আইপিসিসি। এর আগের দুটি প্রতিবেদনে তুলে ধরা হয়, এ শতকের শেষ নাগাদ তাপমাত্রা দেড় ডিগ্রি সেলসিয়াস বেড়ে গেলে মানুষ কিভাবে ওই পরিস্থিতিতে খাপ খাওয়াতে পারবে এবং ভূভাগের ওপর জলবায়ু পরিবর্তনের কেমন প্রভাব পড়তে পারে।\nএবারের প্রতিবেদনে সাগর ও মেরু অ লের ওপর জলবায়ু পরিবর্তনের প্রভাব তুলে ধরা হয়েছে।\nসর্বশেষ প্রতিবেদনে বলা হয়, বৈশ্বিক উষ্ণায়নের কারণে দ্রুত বরফ গলে গিয়ে সাগরের পানির উচ্চতা বেড়ে যাচ্ছে। এর প্রভাব সম্পর্কে প্রতিবেদন প্রণেতাদের অন্যতম একজন ড. জ্যঁ পিয়েরে গাতুসো বলেন, ‘এ নীল গ্রহ এই মুহূর্তে চরম বিপদের মধ্যে আছে। বিভিন্ন দিক থেকে বিভিন্ন রকম দুর্ভোগ ধেয়ে আসছে এবং এর জন্য আমরাই দায়ী।’\n১৯৭০ সাল থেকে বিশ্ব যে ক্রমাগত উত্তপ্ত হচ্ছে, এ ব্যাপারে বিজ্ঞানীরা নিশ্চিত। আর এ বাড়তি উত্তাপের ৯০ শতাংশ শুষে নিচ্ছে সাগর। ১৯৯৩ সালের পর থেকে সাগরের তাপমাত্রা শোষণের হার দ্বিগুণ হয়েছে।\nশিউরে ওঠার মতো আরো তথ্য আছে। ২১০০ সালের মধ্যে সমুদ্রপৃষ্ঠের উচ্চতা ১.১ মিটার পর্যন্ত বাড়বে। সব মিলিয়ে অচিরেই পরিস্থিতি যা দাঁড়াবে, তাতে নিচু উপকূলীয় এলাকার ৭০ কোটি মানুষের আবাসস্থল বিপন্ন হবে।\nপ্রতিবেদনে বিজ্ঞানীরা আশার কথাও শুনিয়েছেন। তবে সেই আশা বাস্তবায়নের জন্য গ্রিনহাউস নিঃসরণ রোধে মানবজাতিকে বড় ধরনের সাফল্যের পরিচয় দিতে হবে।\nতাঁদের মতে, ২০৩০ সাল নাগাদ কার্বন নিঃসরণের হার যদি ৪৫ শতাংশ কমানো যায়, তবে মারাত্মক ঝুঁকিতে থাকা মানুষ ও অন্যান্য প্রাণিকুলকে বিপদ থেকে রক্ষা করা সম্ভব হতে পারে।\nবৈশ্বিক জলবায়ুর পরিবর্তন কিছু কিছু অ লের আবহাওয়ার সংকটময় অবস্থাকে আরও শোচনীয় করে তুলবে এবং উপকূলীয় অ লে বসবাসকারী মোটামুটি ঝুঁকিতে থাকা মানুষকে আরও বেশি হুমকির মুখে ফেলবে।\nজলবায়ু পরিবর্তনের ফলে বিশ্বের যেসব দেশ সবচেয়ে অরক্ষিত অবস্থায় রয়েছে, বাংলাদেশ তার মধ্যে অন্যতম। আমাদের দেশ এমনিতেই প্রাকৃতিক দুর্যোগের মেগা শপিং সেন্টার।\nআমাদের দেশের লাখ লাখ নাগরিক নানা সময়ে ঘূর্ণিঝড়, বন্যা, জলোচ্ছ্বাস, দাবদাহ ও খরার মতো মারাত্মক প্রাকৃতিক দুর্যোগের মুখোমুখি হয়ে আসছে। ধারণা করা হচ্ছে, সমুদ্রপৃষ্ঠের উচ্চতা বৃদ্ধি পাওয়ার কারণে গাঙ্গেয় ব-দ্বীপের অনেক অংশ ডুবে যাবে।\nতাই জলবায়ু পরিবর্তনের প্রভাব বাংলাদেশের জন্য অত্যন্ত চিন্তার কারণ হয়ে দাঁড়িয়েছে। বর্তমানে জলবায়ু পরিবর্তনের কারণে এরই মধ্যে অসময়ে অনাবৃষ্টি, বৃষ্টি, ঘূর্ণিঝড়সহ অতি গরম আবহাওয়া তৈরি হচ্ছে। যখন আবহাওয়া আরো উত্তপ্ত হবে তখন সমুদ্রের পানি আস্তে আস্তে উপরের দিকে উঠতে থাকবে। দিন দিন পরিস্থিতি আরো খারাপের দিকে অতিবাহিত হতে পারে।\nএই গ্রহটিকে বাসযোগ্য রাখতে হলে বঙ্গোপসাগরের তীর থেকে আসা ডাক শুনতে হবে আটলান্টিকের ওপাড়কেও। পৃথিবীকে বানাতে হবে- ছোটদের, বড়দের, সকলের।\nসুকান্ত ভট্টাচার্যের কবিতার কথাগুলো আজ কতই না প্রাসঙ্গিক! গ্রটা থানবার্গ-এর কন্ঠে যেন সুকান্তেরই সুর।“এসেছে নতুন শিশু, তাকে ছেড়ে দিতে হবে স্থান;\nনবজাতকের কাছে এ আমার দৃঢ় অঙ্গিকার।”\nলেখকঃ ফজলুর রহমান, সহকারী রেজিস্ট্রার, চট্টগ্রাম প্রকৌশল ও প্রযুক্তি বিশ্ববিদ্যালয় (চুয়েট)।


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ কোতোয়ালীতে চার ছিনতাইকারী গ্রেপ্তার | দৈনিক পূর্বকোণ\n২৩ জুন, ২০২১ | ৯:৫১ অপরাহ্ণ\nনগরীর কোতোয়ালী ও বাকলিয়া থানা এলাকায় অভিযান চালিয়ে ছিনতাই চক্রের ৪ সদস্যকে গ্রেপ্তার করেছে কোতোয়ালি থানা পুলিশ। বুধবার রাতে তাদের গ্রেপ্তার করা হয়েছে বলে জানান কোতোয়ালি থানার ভারপ্রাপ্ত কর্মকর্তা (ওসি) মোহাম্মদ নেজাম উদ্দিন। তাদের কাছ থেকে ৪টি টিপ ছোরা, ১টি স্টিলের তৈরি পাইপ এবং ছিনতাই কাজে ব্যবহৃত ১টি সিএনজি অটোরিকশা জব্দ করা হয়।\nগ্রেপ্তারকৃতরা হলেন: মনির হোসেন (১৯), মো. জসিম (৪২), মো. ইমরান (২০) ও আব্দুল্লাহ আল নোমান (১৯)।\nওসি মোহাম্মদ নেজাম উদ্দিন বলেন, গত মঙ্গলবার কোতোয়ালী থানার বান্ডেল রোড এলাকায় সন্দেহজনকভাবে ঘোরাফেরা করার সময় মনির ও জসিমকে কোতোয়ালি থানা পুলিশের একটি দল গ্রেপ্তার করে। এ সময় মনিরের কাছ থেকে ২টি ছোরা, জসিমের কাছ থেকে ১টি ছোরা এবং অটোরিকশার ভেতর একটি স্টিলের পাইপ পাওয়া যায়। পরে তাদের দেয়া তথ্যের ভিত্তিতে ইমরানকে বাকলিয়া থানার রাহাত্তারপুল ও নোমানকে কালামিয়া বাজার এলাকা থেকে গ্রেপ্তার করা হয়।\nছিনতাইকারী দলটির প্রধান মনির। তারা সবাই উঠতি বয়সের। তাদের দলে ৭-৮ জন আছে। এর মধ্যে কমপক্ষে দু’জন অটোরিকশা চালক। তারা ভোরে এবং রাতে পুরো শহর ঘুরে ঘুরে ছিনতাই করে। জিজ্ঞাসাবাদে তারা জানিয়েছে- বড় ধরনের ছিনতাই সাধারণত তারা করে না। তাদের টার্গেট শুধু মোবাইল-মানিব্যাগ। একটি অল্প দামের মোবাইল কিংবা মানিব্যাগে থাকা অল্প টাকার জন্য হয়তো অনেকেই থানায় অভিযোগ করতে আসেন না। সেই সুযোগটাই এই ছিনতাইকারী দলের সদস্যরা নেয়।


প্রচ্ছদ » » বিশ^জুড়ে যতো অশান্তি; যতো সন্ত্রাসী কর্মকাÐ দেখা যায় তার ৯৫ ভাগ দায় আমেরিকা এবং তার মিত্র দেশগুলোর\nপূর্ববর্তী একাত্তর সালে ফিলিস্তিনের পত্রিকায় ‘বাংলাদেশ অ্যা সেকেন্ড প্যালেস্টাইন’\nপরবর্তী শেখ হাসিনা আওয়ামী লীগের নেতৃত্বে না এলে আরেকটি দলেও নারী নেতৃত্ব দেখতাম না আমরা\nআমিনুল ইসলাম : ১৫ তলা বিল্ডিং’টি মুহূর্তে মাটির সাথে মিশে গেল। আমরা পুরো পৃথিবীর মানুষ সেটা দেখতেও পেলাম। ৫ বছরের শিশু, ১২ বছরের বাচ্চা গুলোর মৃত দেহ বিমান হামলায় রাস্তায় পড়ে আছে। প্রকাশ্যে বলতে শুনা যাচ্ছে- ‘আমি যদি তোমার বাড়ি-ঘর দখল নাও করি; অন্য কেউ এসে করবে।’ এই হচ্ছে ইসরায়েলের করা বর্তমান সন্ত্রাসী কর্মকাÐ ফিলিস্তিনিদের ওপর। আর আমেরিকার প্রেসিডেন্ট এসে গতকাল বলেছে – হামাস’কে সন্ত্রাসী হামলা বন্ধ করতে হবে। মানে হচ্ছে- ইসরাইল ধোঁয়া তুলসি পাতা। পৃথিবী জুড়ে যতো অশান্তি; যতো সন্ত্রাসী কর্মকাÐ দেখা যায় তার ৯৫ ভাগ দায় আমেরিকা এবং তার মিত্র দেশ গুলোর। টুইন টাওয়ার ধ্বংসের উছিলায় তারা আফগানিস্তানে হামলা করেছিলো। আজ পর্যন্ত কেউ প্রমাণ করতে পারেনি- ওই টাওয়ারে আসলে কারা হামলা করেছিল। এখন পশ্চিমা গণমাধ্যম গুলো ইসরাইলের জন্য নতুন ন্যারেটিভ নিয়ে হাজির হয়েছে এবং আমরা সবাই মনের আনন্দে সেই ন্যারেটিভ গিলছি। তারা এখন বলছে- হামাস নাকি হাজারে হাজারে রকেট ইসরাইলে ছুড়ে মারছে। বেশ কিছু ভিডিও ছড়িয়ে দেওয়া হয়েছে। আর আমরাও মনের আনন্দে গিলছি সে গুলো! বলে বেড়াচ্ছি- অমুক রকেট ইসরাইলে গিয়ে পড়েছে ইত্যাদি। তারা তো এটাই চায়। এতে করে গাজায় তারা বিমান হামলা করার লাইসেন্স পেয়ে যাচ্ছে। সেই সঙ্গে তাদের সেনাবাহিনী আরো একটু ভূমি দখল করে নিতে পারছে। এই সামান্য বিষয়টা বুঝার জন্য কী বিজ্ঞানী হবার দরকার হয়? হামাস কিংবা ফিলিস্তিনিদের পক্ষে কি ইসরাইলের সঙ্গে যুদ্ধ করা সম্ভব? ইসরাইল হচ্ছে পুরো পৃথিবী ৫ টি শক্তিশালী রাষ্ট্র গুলোর একটি। যেই প্রযুক্তি আমেরিকার কাছে নেই, সেই প্রযুক্তি এমনকি ইসরাইলের কাছে আছে। এটা হচ্ছে অনেকটা এমন- আপনি দা-বটি নিয়ে বিপক্ষের বিরুদ্ধে যুদ্ধে নেমেছেন। যাদের কিনা পৃথিবীর সব চাইতে শক্তিশালী ক্ষেপণাস্ত্র থেকে শুরু করে বিমান বাহিনী, সেনা বাহিনী সব আছে। অথচ পশ্চিমা গণমাধ্যম গুলো কি চমৎকার করেই না ইসরাইলের পক্ষ ন্যরেটিভ গুলো তৈরি করছে। আর এতে কারা সাহায্য করছে জানেন? সৌদিআরব এবং সংযুক্ত আরব আমিরাতের গণমাধ্যম গুলো। তারা দিন রাত ইসরাইলের হয়ে ন্যারেটিভ তৈরি করছে।\nসেই সঙ্গে পশ্চিমা গণমাধ্যম গুলো তো আছেই। আর আপনারা ভাবছেন- এটা মুসলিম এবং ইহুদীদের দ্ব›দ্ব। এটি কোনো ধর্মীয় দ্ব›দ্ব নয়। এটি হচ্ছে স্বার্থের দ্ব›দ্ব। আমার তো এমন বন্ধুও আছে, যে কিনা ইসরাইলি কিন্তু মুসলিম। আমাদের অনেকেরই আসলে জানা নেই ইসরাইলে হাজার হাজার মুসলিম থাকে। তারাও ইসরাইলি। ইহুদী এবং মুসলিমরা এই ভূখÐে আজ থেকে থাকে না। তারা থাকে সেই ওল্ড টেস্টামিন (মানে পুরোনো বাইবেল) যুগ থেকে। তাহলে কীভাবে পুরো পৃথিবী জুড়ে ন্যারেটিভ তৈরি হলো- এটা ইহুদী এবং মুসলিমদের দ্ব›দ্ব? পশ্চিমারা, বিশেষ করে আমেরিকা তাদের প্রয়োজনেই এই ন্যারেটিভ তৈরি করেছে। মধ্য প্রাচ্যে যেন তারা তাদের শক্তি বজায় রাখতে পারে। আর মুসলিম দেশ গুলো সেই ন্যারেটিভ মনের আনন্দে গিলে চলেছে। তাদের গণমাধ্যম গুলো কীভাবে শিরোনাম করছে এখন জানেন?-’ হামাস এবং ইসরাইলের মাঝে দ্ব›দ্ব চরমের’ ভাবখানা এমন- আপনি ছুরি-কাঁচি নিয়ে স্কাড ক্ষেপণাস্ত্রের সাথে দ্ব›েদ্ব লিপ্ত হয়েছেন। আপনি এখনই গিয়ে পশ্চিমা কোনো গণমাধ্যম কিংবা সৌদি আরবের কোনো গণমাধ্যম গুলে পড়েন- দেখবেন শিরোনাম গুলো এমন করেই করা। অথচ হামাস কিংবা ফিলিস্তিনের সেই শক্তিই নেই।\nএরপরও তারা এমন ন্যারেটিভ তৈরি করেই চলেছে। তো কেন করছে? দেখুন গতকাল থেকে সৌদি এবং পশ্চিমা গণমাধ্যম গুলো তাদের সংবাদে ভিন্নতা এনেছে। এখন তারা লিখছে- হামাসের রকেট গুলো কি করে এতো দূর পর্যন্ত যেতে পারছে? নিশ্চয় তারা ইরানের কাছ থেকে এইসব পাচ্ছে। অর্থাৎ ইরানের হামলা চালানোর একটা ন্যরেটিভ তারা এর মাঝেই তৈরি করার চেষ্টা করছে। সেই ন্যরেটিভ গুলো যাতে সঠিক পথেই থাকে, এই জন্য তাদের যা যা করার দরকার সেটাই তারা করছে। যে সংবাদ মাধ্যম গুলো পশ্চিমা ন্যারেটিভ গ্রহণ না করে গাজায় সত্যি সত্যি ইসরাইলিরা কীভাবে হামলা চালিয়ে মানুষ হত্যা করছে; সেই সংবাদ গুলো প্রচার করছিল; ইসরাইল তাদের পুরো ভবনই গুড়িয়ে দিয়েছে গতকাল। গতকাল যেই ১৪ তলা ভবনটি ইসরাইলি বিমান বাহিনী মাটির সাথে মিশিয়ে দিয়েছে; সেখানে এপির (এসোসিয়েটেড প্রেসের) অফিসও ছিল। এটি বিশ্বের একটি নামকরা সংবাদ সংস্থা। ভবনটি ধ্বংস হবার পর এপির প্রধান বলছেন- আমরা ওই বিল্ডিং এ ১৫ বছর ধরে কাজ করছি। কোন দিন শুনিনি সেখানে হামাস কিংবা কোনো সন্ত্রাসী সংগঠন কাজ করছে। অথচ ইসরাইল এই অজুহাতে পুরো বিল্ডিং উড়িয়ে দিয়েছে। কেন দিয়েছে জানেন তো? যাতে করে সঠিক সংবাদ পৃথিবীর মানুষ না পায়। যাতে করে আমেরিকা তার মিত্র ইসরাইলকে নিয়ে নিজেদের মতো করে নতুন ন্যারেটিভ তৈরি করে আরেকটি নতুন দেশে হামলে পড়তে পারে কিংবা গাজায় আরেকটু ভূমি দখল করে নিতে পারে। ফেসবুক থেকে


অভিপ্রেত অগ্রযাত্রা, অনভিপ্রেত ঘটনা | প্রথম আলো\nপ্রকাশ: ০৪ মার্চ ২০২১, ১৭: ০০\nকারাবন্দী অবস্থায় একজন লেখক ও উদ্যোক্তার মৃত্যু সচেতন সংবেদনশীল মানুষ মাত্রকেই বিচলিত করেছে। সে কথা এড়িয়ে অন্য প্রসঙ্গে যাওয়া মুশকিল। সবাই জানি, দেশের চলমান উন্নয়নের কথা বড় মুখ করে বলা যায়। স্বল্পোন্নত দেশের ভুক্তি থেকে বেরিয়ে উন্নয়নশীল দেশ হওয়ার পর্যায়ে আছে দেশ। কোভিড সত্ত্বেও কোনো মেগা প্রকল্প বন্ধ হয়নি। তৈরি পোশাক রপ্তানি, কৃষি উৎপাদন ও রেমিট্যান্স কমেনি, বরং বাড়তির দিকেই আছে। কেন্দ্রীয় ব্যাংকে রিজার্ভ তহবিল আরও বেড়েছে, প্রায় ১১ মাসের আমদানি ব্যয় মেটানোর সামর্থ্য আমাদের আছে।\nতাই বলে কি সমস্যা নেই? আছে। এর মধ্যেই দুর্নীতি, আর্থিক কেলেঙ্কারিও চলছে, ধনী-দরিদ্রে ব্যবধান বেড়েই চলছে, দারিদ্র্যের হার বেড়েছে। সামগ্রিকভাবে মানুষের মান নেমে গেছে, তারই নিদর্শন হলো ব্যাংক লুট, জমি-নদী দখল, ধর্ষণ ও শিশু-নারী-প্রান্তিক জনের নির্যাতন, ইয়াবার বিস্তার, প্রতারণা-ছলনার প্রাদুর্ভাব ইত্যাদি। গণতন্ত্রের মান কি নামেনি? নির্বাচন ও নির্বাচিতের মান যাচাই করলে বঙ্গবন্ধুর স্বপ্ন বিনষ্টের কথাই মনে আসবে। ক্ষমতার দাপটে-দুর্নীতিতে আইনের শাসন অধরাই থেকে গেল। ডিজিটাল নিরাপত্তা আইন নিয়ে সম্পাদক পরিষদের আগাম শঙ্কা সত্যে প্রমাণিত হলো। বন্দী অবস্থায় মুশতাক আহমেদের রহস্যজনক মৃত্যু সরকারের ওপর চাপ তৈরি করেছে বৈকি। সরকারের কোনো কাজ নিয়ে একজন নাগরিক সমালোচনা বা কটাক্ষ করলে কোন যুক্তিতে তা রাষ্ট্রদ্রোহ হবে, স্পষ্ট নয়। রাষ্ট্র ও সরকারকে একাকার করে ফেললে গণতন্ত্র থাকে কি? ফলে মতপ্রকাশের স্বাধীনতার বিষয়টি আরও খোলামেলাভাবে আলোচিত হওয়া উচিত।\nসরকারের আত্মসন্তুষ্টি কাম্য নয়, কাম্য হলো আত্মবিশ্বাস। সরকারের তাহলে নির্বাচন এবং ভিন্নমত, দল ও ব্যক্তিকে নিয়ে নার্ভাস হয়ে অতি রক্ষণশীল তথা দমনমূলক ভূমিকায় প্রশ্নবিদ্ধ হওয়ার দরকার পড়ে না। যতই এ অবস্থা চলবে, ততই রাজনৈতিক কর্মী ও দলের পরিবর্তে প্রশাসন ও নানা বাহিনীর ওপর সরকারের নির্ভরশীলতা বাড়বে। তাদের সেই ভূমিকায় জবরদস্তি ও দমন-পীড়নের উপাদান থাকবেই।\nআমরা জানি, বাংলাদেশে জঙ্গিবাদ এবং মৌলবাদ ও সাম্প্রদায়িক শক্তির হুমকি এখনো রয়েছে। কেবল সমাজই তাদের অনুকূল নয়, খোদ ক্ষমতাসীন দলেও এরা আশ্রয় নিয়েছে। আর রাষ্ট্রক্ষমতা ফিরে পাওয়ার সংগ্রামে বহুকালের সমালোচনার মুখ বন্ধ করার কৌশল থেকে দলটি যখন রাজনীতিতে ধর্ম ও ধর্মীয় সংস্কৃতিকে আঁকড়ে ধরে, তখন অসাম্প্রদায়িক গণতান্ত্রিক দেশ নির্মাণে বঙ্গবন্ধুর সংগ্রাম এবং সাফল্যের কী পরিণতি হবে? আজ শীর্ষ পর্যায়ের কিছু নেতা ও বিভিন্ন স্তরে কোনোমতে অস্তিত্ব বাঁচিয়ে টিকে থাকা গুটিকয় নেতা-কর্মীর মধ্যেই এই চেতনা সীমিত। ফলে বাংলাদেশের যে সামাজিক রূপান্তর ঘটে চলেছে, তা কেবল আইএসের মতো আন্তর্জাতিক জঙ্গি সংগঠন ও বিশ্বায়নের প্রভাবের ফল নয়, দেশের প্রধান রাজনৈতিক শক্তির রাজনৈতিক-সাংস্কৃতিক রূপান্তরের কারণেও ঘটছে বটে। এতে সমাজে রক্ষণশীলতা ও ধর্মান্ধতার বিস্তার সহজ হয়েছে। এ পরিস্থিতি সমাজে সাম্প্রদায়িকতা বিস্তারেরও অনুকূল।\nআইনের নিজস্ব গতির দোহাই দিয়ে সরকার দায় এড়াতে পারে না। বোঝা দরকার মতামত প্রকাশ ও রাষ্ট্রবিরোধী ষড়যন্ত্রকে এক করা হলে সত্যিকারের বিপদ ঠেকানো মুশকিল হবে। আপাতত কাজ হলো এ রকম অনাকাঙ্ক্ষিত কারাবাস ও মৃত্যুর ঘটনা চিরতরে বন্ধ এবং অবিলম্বে ডিজিটাল নিরাপত্তা আইনের বিতর্কিত ধারা বাতিল করা\nএর একটি প্রতিফল হলো কোনো মানবিক সংকটকালে বা মানবাধিকার লঙ্ঘনের ঘটনায় নাগরিক সমাজের অনেকেই ভূমিকা গ্রহণে দ্বিধান্বিত হয়ে পড়েন। কিন্তু এ সময় বিবেকের কণ্ঠস্বর তো জরুরি, নয়তো মানবিক সমাজের পরিচয়ই প্রশ্নবিদ্ধ হবে। এতে ক্ষমতাসীন দলের বান্ধব হিসেবে পরিচিত বুদ্ধিজীবী-নাগরিকেরা জনপরিসরে জায়গা হারাতে থাকবেন। এই পরিণতি আখেরে সরকারের জন্য কি মঙ্গলজনক হবে?\nএটা কেমন বাস্তবতা যে দেশের ইতিহাসে এযাবৎ সবচেয়ে বেশি উন্নয়ন ও জনকল্যাণমূলক কাজ করে যাচ্ছে যে সরকার, তাকে ক্রমাগতই জবরদস্তির পথে হাঁটতে হবে! এখন তো পরিস্থিতি ১৯৭৩-৭৪-এর মতো নয় যে নানামুখী অন্তর্ঘাত ছাড়াও সদ্য যুদ্ধফেরত তরুণদের রাতারাতি কিছু করার বাঁধভাঙা আবেগপ্রবণ তৎপরতা সামলাতে হচ্ছে? এ-ও নয় যে সেনাবাহিনীতে নানামুখী দ্বন্দ্ব, আইনশৃঙ্খলা রক্ষাকারী বাহিনীর সামর্থ্য সীমিত, পরাজিত শক্তির বিস্তর ঘাঁটি কার্যকর রয়েছে। সরকারের নিয়ন্ত্রণ সর্বত্র প্রতিষ্ঠিত, প্রশাসনে শৃঙ্খলা রয়েছে, ভান্ডারে অর্থের জোগান যথেষ্ট, শেখ হাসিনার ক্ষমতা ও নেতৃত্ব প্রশ্নাতীত। মোটাদাগে আন্তর্জাতিক পরিসরে তাঁর ও দেশের ভাবমূর্তি ইতিবাচক রয়েছে। তাঁর জন্য সনাতন শক্ত শাসকের ভাবমূর্তি অপ্রয়োজনীয়।\nশক্ত হাতের নেতৃত্ব হয়তো সহজেই অনেক বাধা পেরিয়ে সফল হয়, কিন্তু আমাদের তো যেতে হবে দীর্ঘ পথ, তাই তাঁকে টিকতে হবে লম্বা সময়। তার জন্য সমাজ যেন আপন শক্তির উৎসগুলো চিনতে ও কাজে লাগাতে পারে, তার সুযোগ থাকা চাই। সমাজ, দল, রাজনীতি যদি স্থবির ও তামাদি হয়ে পড়ে, নবায়ন-রূপান্তরের সামর্থ্য হারায়, তাহলে কাঠামো-স্থাপনা ও অর্থনৈতিক-বৈষয়িক উন্নয়নও সেই সমাজ ও দেশের অবক্ষয় ঠেকাতে পারবে না। তার লক্ষণ কিন্তু এখনই বোঝা যাচ্ছে। একদল মানুষ ঝকঝকে বাড়ি বানাচ্ছে, চকচকে গাড়ি চড়ছে, ব্যাংকে টাকা জমাচ্ছে, দুহাতে খরচও করছে, সেই সঙ্গে দুর্নীতি, দখল, মাদক, ধর্ষণ, খুনসহ অপরাধ থামছে না। লাগাম টানতে হলে দক্ষ নিরপেক্ষ কার্যকর প্রতিষ্ঠান চাই, সেখানে চাই কর্মীদের মর্যাদা নিয়ে কাজের মুক্ত পরিবেশ। তা নিশ্চিত হতে পারে যদি প্রতিষ্ঠান ও ব্যক্তি চলে আইনের ভিত্তিতে, হুকুম তামিলের মাধ্যমে নয়।\nআইনের শাসনের পথে আমাদের আসতেই হবে, মতপ্রকাশের স্বাধীনতা ও মানবাধিকারও রক্ষা করতে হবে। বুঝতে হবে কারাবন্দী মানুষের মৃত্যুকে কেবল শারীরিক অসুস্থতার দোহাই দিয়ে উপেক্ষা করা যায় না। তদন্তে কী তথ্য মিলবে আমরা জানি না, কিন্তু যদি অসুস্থতাজনিত মৃত্যুও হয়, তবু তো তা স্বাভাবিক মৃত্যু নয়, কারণ রাষ্ট্রযন্ত্র তো তাঁকে স্বাভাবিক জীবন থেকে দীর্ঘ ১০ মাস ধরে বঞ্চিত করে রেখেছিল। তাই আইনের নিজস্ব গতির দোহাই দিয়ে সরকার দায় এড়াতে পারে না। বোঝা দরকার মতামত প্রকাশ ও রাষ্ট্রবিরোধী ষড়যন্ত্রকে এক করা হলে সত্যিকারের বিপদ ঠেকানো মুশকিল হবে। আপাতত কাজ হলো এ রকম অনাকাঙ্ক্ষিত কারাবাস ও মৃত্যুর ঘটনা চিরতরে বন্ধ এবং অবিলম্বে ডিজিটাল নিরাপত্তা আইনের বিতর্কিত ধারা বাতিল করা।


ঢাকা , ৬ই ডিসেম্বর, ২০২০ খ্রিস্টাব্দ || ২১শে অগ্রহায়ণ, ১৪২৭ বঙ্গাব্দ\nপ্রকাশিত: ২১ অক্টোবর, ২০২০ ৬:১১ অপরাহ্ণ\nকরোনা পরীক্ষা না করে মনগড়া রিপোর্ট দেওয়ার অভিযোগে হওয়া মামলায় জেকেজির চেয়ারম্যান ডা. সাবরিনা চৌধুরী, তার স্বামী ও প্রতিষ্ঠানটির সিইও আরিফুল হক চৌধুরীসহ আটজনের বিরুদ্ধে দায়ের করা মামলায় সাক্ষী হাজির করতে না পারায় গুলশান ও খিলগাঁও থানার ভারপ্রাপ্ত কর্মকর্তাকে (ওসি) কারণ দর্শাতে (শোকজ) বলেছেন আদালত।\nআজ বুধবার (২১ অক্টোবর) বুধবার ঢাকার মেট্রোপলিটন ম্যাজিস্ট্রেট সারাফুজ্জামান আনছারী এ আদেশ দেন।\nএ মামলায় সাক্ষ্যগ্রহণের দিন ধার্য ছিল আজ। কিন্তু রাষ্ট্রপক্ষ কোনো সাক্ষী আদালতে হাজির করতে না পেরে সময় আবেদন করে। আদালত সময় আবেদন মঞ্জুর করে পরবর্তী সাক্ষ্যগ্রহণের জন্য ৩ নভেম্বর দিন ধার্য করেন। পাশাপাশি সাক্ষী হাজির করতে না পারায় ওই দুইজন ওসিকে শোকজ করেন আদালত।\nএ মামলায় এ পর্যন্ত মোট ৪৩ সাক্ষীর মধ্যে ছয়জনের সাক্ষ্যগ্রহণ শেষ হয়েছে।\nসাবরিনা- আরিফুল ছাড়াও এ মামলার অন্য আসামিরা হলেন- আবু সাঈদ চৌধুরী, হুমায়ূন কবির হিমু, তানজিলা পাটোয়ারী, বিপ্লব দাস, শফিকুল ইসলাম রোমিও ও জেবুন্নেসা।\nগত ২০ আগস্ট একই আদালত আসামিদের বিরুদ্ধে অভিযোগ গঠনের মাধ্যমে বিচার শুরুর নির্দেশ দেন। ওই দিনই সাক্ষ্যগ্রহণের জন্য ২৭ আগস্ট দিন ধার্য করা হয়। এরপর ২৭ আগস্ট বাদী কামাল হোসেনের জবানবন্দির মধ্য দিয়ে সাক্ষ্যগ্রহণ শুরু হয়।\nগত ৫ আগস্ট তাদের বিরুদ্ধে আদালতে অভিযোগপত্র দাখিল করেন মামলার তদন্ত কর্মকর্তা গোয়েন্দা পুলিশের (ডিবি) পরিদর্শক লিয়াকত আলী। অভিযোগপত্রটি দেখার পর মেট্রোপলিটন ম্যাজিস্ট্রেট জুলফিকার হায়াত তা বিচারের জন্য বদলির আদেশ দেন। এরপর বিচারের জন্য মামলাটি ঢাকার মেট্রোপলিটন ম্যাজিস্ট্রেট সারাফুজ্জামান আনছারীর আদালতে আসে।\nউল্লেখ্য, করোনার ভুয়া রিপোর্ট প্রদানকারী প্রতিষ্ঠান জেকেজি হেলথ কেয়ারের কর্ণধার আরিফুল চৌধুরীর স্ত্রী ডা. সাবরিনা চৌধুরী জাতীয় হৃদরোগ ইনস্টিটিউটের একজন চিকিৎসক। মামলার পর ওই প্রতিষ্ঠান থেকে তাকে সাময়িক বরখাস্ত করা হয়েছে। জেকেজির চেয়ারম্যানের দায়িত্বে সাবরিনা আছেন বলে আইন-শৃঙ্খলা রক্ষাকারী বাহিনী জানায়।\nগত ১২ জুলাই সাবরিনাকে জিজ্ঞাসাবাদের জন্য তেজগাঁও বিভাগীয় উপ-পুলিশ (ডিসি) কার্যালয়ে আনা হয়। তাকে জিজ্ঞাসাবাদ করেন জেকেজির প্রতারণা মামলার তদন্ত কর্মকর্তা, ডিসিসহ পুলিশের ঊর্ধ্বতন কর্মকর্তারা। জিজ্ঞাসাবাদে তিনি সদুত্তর দিতে না পারায় তাকে তেজগাঁও থানায় আগেই আরিফুলের বিরুদ্ধে হওয়া মামলায় গ্রেফতার দেখানো হয়।\nনতুন করে নির্ধারণ হচ্ছে জমির দাম\nর‌্যাগিং ও অ্যান্টি বুলিং নীতিমালার প্রতিবেদন হাইকোর্টে\nপ্রতিবন্ধী চালকদের ইজি বাইক ও মিশুক জব্দ বন্ধ চেয়ে আইনি নোটিশ\nবঙ্গবন্ধুর ৪ খুনির মুক্তিযুদ্ধের বীরত্বের খেতাব বাতিলে হাইকোর্টে রিট\nব্রেস্ট ফিডিং কর্নার: হাইকোর্টের নির্দেশনা বাস্তবায়ন হয়নি খোদ আদালতেই!\nস্বাস্থ্য সচিবকে সুপ্রিম কোর্ট আইনজীবী সমিতির চিঠি\nলাশকাটা ঘরেও নারী নিরাপদ নয়?\nপ্রবাসীদের জন্য পৃথক আদালত করার দাবি ব্যারিস্টার সুমনের


Pur-Anganwadi has been made without toilets and kitchen place - Anandabazar\nPur-Anganwadi has been made without toilets and kitchen place\nশৌচাগার ও রান্নার জায়গা ছাড়াই তৈরি পুর-অঙ্গনওয়াড়ি\n৩০ নভেম্বর ২০১৪ ০০:৫৬\nশিশুদের পড়াশোনা এবং পুষ্টিমূলক কর্মসূচি চালানোর জন্য শহর জুড়ে প্রায় ৩ কোটি টাকায় ৫৪টি অঙ্গনওয়াড়ি কেন্দ্র তৈরি হয়েছে। কিন্তু একটিতেও শৌচালয় বা রান্নাঘর গড়েনি কলকাতা পুরসভা! অধিকাংশ জায়গায় নেই খাওয়ার জলের ব্যবস্থাও!\nরাজ্য সমাজকল্যাণ দফতরের হাতে কেন্দ্রগুলি হস্তান্তরের সময়ে এই বিচ্যুতি সামনে আসতেই শুরু হয়েছে টানাপড়েন। অঙ্গনওয়াড়ি কেন্দ্রে শিশু ও কর্মীদের দিনে অন্তত চার থেকে পাঁচ ঘণ্টা থাকার কথা। ওই দীর্ঘ সময়ে তিন থেকে ছয় বছরের ছোট্ট শিশুরাও কি শৌচাগারে যেতে পারবে না? শৌচাগার ব্যবহারের সুবিধে পাবেন না অঙ্গনওয়াড়ির মহিলা কর্মীরাও? রান্নার আলাদা জায়গা না-থাকলে পুষ্টিকর খিচুড়ি রাঁধা হবে কোথায়? খাবারের পরিচ্ছন্নতা কী ভাবে বজায় থাকবে? এই সব কোনও প্রশ্নেরই জবাব দিতে পারছেন না কলকাতার পুরকর্তারা। সমাজকল্যাণ দফতরের আধিকারিকেরাও এই অর্ধসমাপ্ত কেন্দ্রের দায়িত্ব নিতে রাজি নন।\nসমাজকল্যাণ সচিব রোশনী সেনের কথায়, “অঙ্গনওয়াড়ি কেন্দ্র তৈরির একটা স্ট্যান্ডার্ড মডেল রয়েছে। কলকাতা পুরসভা তার তোয়াক্কা না করে নিজেদের ইচ্ছেমতো কী করে তৈরি করল, জানি না। আমি পুর-কমিশনার খলিল আহমেদকে সব জানিয়েছি। কলকাতার বিভিন্ন জায়গায় অঙ্গনওয়াড়ি কেন্দ্রের দায়িত্বে থাকা আমাদের চাইল্ড ডেভেলপমেন্ট প্রোজেক্ট অফিসারেরা (সিডিপিও) এই শৌচালয়হীন-রান্নাঘরহীন কেন্দ্রগুলির দায়িত্ব নিতে চান না।”\nসংখ্যালঘু উন্নয়ন দফতরের টাকায় গত প্রায় আড়াই বছর ধরে এই অঙ্গনওয়াড়ি কেন্দ্রগুলি তৈরি হয়েছে। পুরসভা সূত্রের খবর, এক-একটি কেন্দ্র গড়তে লেগেছে ৩-৫ লক্ষ টাকা। অর্থাৎ, ৫৪টি কেন্দ্র তৈরিতে মোট তিন কোটি টাকার কাছাকাছি খরচ হয়েছে। সমাজকল্যাণ দফতরের অভিযোগ, এত খরচ করে পর্বতের মূষিক প্রসব হয়েছে। কলকাতার মেয়র শোভন চট্টোপাধ্যায় এ ব্যাপারে বলেন, “আমি এ বিষয়ে অভিযোগ শুনেছি। বিস্তারিত রিপোর্ট চেয়েও পাঠিয়েছি। পুরসভার অঙ্গনওয়াড়ি কেন্দ্রগুলির যা যা ত্রুটি রয়েছে, তা ঠিক করে দেওয়ার চেষ্টা করা হবে।”\nচলতি বছরের জানুয়ারি থেকে মার্চের মধ্যে কলকাতা বিশ্ববিদ্যালয়ের অর্থনীতি বিভাগ কলকাতার অঙ্গনওয়াড়ি কেন্দ্রগুলির উপরে একটি সমীক্ষা চালিয়েছিল। সমীক্ষক দলের প্রধান অধ্যাপিকা অরিজিতা দত্তের কথায়, “যত দিন না নতুন কেন্দ্রগুলিতে শৌচালয়-রান্নাঘর তৈরি হচ্ছে, তত দিন কর্পোরেশনের ওয়ার্ড অফিসগুলিতে কেন সকালের দিকে তিন-চার ঘণ্টা অঙ্গনওয়াড়ি কেন্দ্র চালানোর ব্যবস্থা হচ্ছে না?” পুরকর্তারা এ ব্যাপারে কোনও মন্তব্য করেননি।\nতবে সারা ভারত জুড়ে যখন সমস্ত শিক্ষাকেন্দ্রে শৌচালয় গড়ার উপরে জোর দেওয়া হচ্ছে, তখন খাস কলকাতার বুকে অঙ্গনওয়াড়ি কেন্দ্র তৈরির সময়ে পুরসভা কী করে সেটি বাদ দিল, সেই প্রশ্ন উঠেছে। খলিল আহমেদকে জিজ্ঞাসা করা হলে তিনি উত্তর দিতে চাননি। পুর-ইঞ্জিনিয়ারেরা কী ভাবে এই নির্মাণ করলেন? ডিরেক্টর জেনারেল (সিভিল) পান্তুকুমার দুয়ার উত্তর, “কলকাতায় জায়গা পাওয়াই কঠিন ব্যাপার। অনেক কষ্টে এক-একটি কেন্দ্রের জন্য যতটা জায়গা মিলেছে, তাতে আলাদা করে শৌচালয় বা রান্নাঘর তৈরি করা যায়নি।”\nসমাজকল্যাণ দফতরের একাধিক আধিকারিক জানান, কলকাতা শহরে তাঁদের দফতর পরিচালিত ১৫১৬টি অঙ্গনওয়াড়ি কেন্দ্র সচল রয়েছে। তার মধ্যে ১৪৫২টি কেন্দ্র কোনও না কোনও ক্লাবের ঘর ভাড়া করে চলে। ভাড়ার অঙ্ক সর্বোচ্চ ৭০০ টাকা। কলকাতা শহরে এত কম টাকায় অনেক ক্লাবই আর ভাড়া দিতে রাজি হচ্ছে না। সম্প্রতি সরাসরি ব্যাঙ্ক অ্যাকাউন্টে চেকের মাধ্যমে ভাড়া মেটানোর প্রক্রিয়া শুরু করতে চলেছে সমাজকল্যাণ দফতর। অনেক ক্লাব তাতেও আপত্তি জানিয়েছে। তারা অ্যাকাউন্ট খুলতে চাইছে না। কলকাতা পুরসভা দফায়-দফায় কিছু অঙ্গনওয়াড়ি কেন্দ্র বানিয়ে দিলে ক্লাবগুলির দাক্ষিণ্যের উপরে নির্ভর না করলেও চলত সমাজকল্যাণ দফতরের কর্তাদের। কিন্তু সেই পুরসভাই রান্নাঘর ও শৌচাগারহীন এক-একটি খুপরি ঘর সমাজকল্যাণ দফতরের হাতে তুলে দিয়ে তাঁদের আশায় জল ঢেলেছে।\nParijat Bondhopadhyay Anganwadi Toilet Kitchen Pur Anganwadi Toilets And Kitchen Place State Social Welfare Department Kolkata News Online News


প্রকাশিত: ৭:৪৬ অপরাহ্ণ, ফেব্রুয়ারি ১৬, ২০২১ | আপডেট: ৭:৪৬:অপরাহ্ণ, ফেব্রুয়ারি ১৬, ২০২১\nভালবাসা দিবস বলে কথা! তাই ভালবাসার দিনে উষ্ণতা মাখানো ছবি-ভিডিও পোস্ট তো মাস্ট! রাজ চক্রবর্তী ও শুভশ্রী গঙ্গোপাধ্যায়ও হাঁটলেন সেই পথে। একে-অপরের প্রতি ভালবাসার কথা মনে করিয়ে দিলেন আবারও।\nভিডিও-তে দেখা যায়, স্ত্রী’র বুকে মাথা রেখে নিশ্চিন্তে রয়েছেন রাজ। আর তাঁকে আদরে ভরিয়ে দিচ্ছেন শুভশ্রী। ক্যাপশনে লেখেন, “হ্যাপি ভ্যালেন্টাইনস ডে রাজ চক্রবর্তী।”


সময়ের কণ্ঠস্বর, ঢাকা- করোনাভাইরাস সংক্রমণের ঊর্ধ্বগতি রোধে সরকারের দেয়া কঠোর বিধিনিষেধে বন্ধ রয়েছে গণপরিবহন, সরকারি-বেসরকারি বিভিন্ন দপ্তর। এর মধ্যেই দেশের বিভিন্ন প্রান্তে ঘরোয়াভাবে বা সীমিত পরিসরে বাংলা নববর্ষ উদযাপন করছে বিভিন্ন শ্রেণি-পেশার মানুষ।\nএদিন সকালে ঢাকা বিশ্ববিদ্যালয় চারুকলা অনুষদের উদ্যোগে বাংলা নতুন বছরের প্রথম দিনটি উদযাপন করেছে প্রতীকীভাবে। বিভিন্ন মুখোশ ও প্রতীক নিয়ে অনুষদ প্রাঙ্গণে স্বাস্থ্যবিধি মেনে শারীরিক দূরত্ব বজায় রেখে বের করা হয় এ শোভাযাত্রা।\nসংস্কৃতি প্রতিমন্ত্রী কে এম খালিদ ও ঢাকা বিশ্ববিদ্যালয়ের উপাচার্য অধ্যাপক ড. মো. আখতারুজ্জামান প্রতীকী এই শোভাযাত্রায় নেতৃত্ব দেন। এতে আরও অংশগ্রহণ করেন, বিশ্ববিদ্যালয় উপ-উপাচার্য (শিক্ষা) অধ্যাপক ড. এ এস এম মাকসুদ কামাল, কোষাধ্যক্ষ অধ্যাপক মমতাজ উদ্দিন আহমেদ, চারুকলা অনুষদের ডিন অধ্যাপক নিসার হোসেন, ঢাবি শিক্ষক সমিতির সভাপতি অধ্যাপক ড. মো. রহমত উল্লাহ, সাধারণ সম্পাদক অধ্যাপক ড. নিজামুল হক ভূইয়াসহ চারুকলা অনুষদের শিক্ষক-শিক্ষার্থীরা।


ভিপিএস সাপোর্ট - IT Nut Support\nআমার কোন হোস্টিং নেওয়া উচিত? শেয়ারড হোস্টিং না VPS সার্ভার?\nআপনার প্রয়োজন এবং বাজেটের উপর নির্ভর করে, ছোট বা মাঝারি আকারের ওয়েবসাইটের জন্য শেয়ারড হোস্টিং বা VPS সার্ভারে যাওয়া উচিত। কেন আপনার শেয়ারড বা VPS সার্ভারে যাওয়া উচিত। শেয়ারড হোস্টিংঃ …\nContinue Reading আমার কোন হোস্টিং নেওয়া উচিত? শেয়ারড হোস্টিং না VPS সার্ভার?\nআপনি ক্লায়েন্ট এরিয়া থেকে আপনার VPS ম্যানেজসহ বেশিরভাগ Administrative কাজ এখানেই করতে পারেন। কখনো কখনো আপনার VPS Restart করার প্রয়োজন হতে পারে। কিন্তু আপনি SSH থেকে Restart করতে না চাইলে…\nContinue Reading ক্লায়েন্ট এরিয়া থেকে কিভাবে VPS Reboot এবং রি-ইনস্টল করবেন?\nকিভাবে ক্লায়েন্ট এরিয়া থেকে ভিপিএস সার্ভারের পাসওয়ার্ড পরিবর্তন করবেন?\nক্লায়েন্ট এরিয়া থেকে আপনার ভিপিএস ম্যানেজ করতে পারেন এবং বেশিরভাগ Administrative কাজ এখান থেকেই করতে পারেন। ১. আপনার ভিপিএসের পাসওয়ার্ড পরিবর্তন করতে, প্রথমে ক্লায়েন্ট এরিয়াতে লগ ইন করে “Active Hosting”…\nContinue Reading কিভাবে ক্লায়েন্ট এরিয়া থেকে ভিপিএস সার্ভারের পাসওয়ার্ড পরিবর্তন করবেন?\nআমি কিভাবে আমার লিনাক্স ভিপিএস সার্ভারের জন্য SSH পোর্ট পরিবর্তন করব?\nআপনি যদি আপনার SSH পোর্টটি ডিফল্ট 22 রাখেন তবে Bots Attack স্বাভাবিক। আমরা আপনাকে ssh পোর্টটি অন্য কিছুতে পরিবর্তন করার পরামর্শ দিয়ে থাকি। অটোমেটিক স্ক্রিপ্ট এবং Bots গুলো এলোমেলো ভাবে…\nContinue Reading আমি কিভাবে আমার লিনাক্স ভিপিএস সার্ভারের জন্য SSH পোর্ট পরিবর্তন করব?\nManaged এবং Unmanaged ভিপিএসের মধ্যে পার্থক্য কী?\nআমরা আপনাকে আইটি নাট হোস্টিংয়ের ভিপিএস সার্ভারের জন্য বেস্ট প্রাইস অফার দিয়ে থাকি। ভিপিএস সার্ভারগুলো আমাদের থেকে অর্ডার করে আপনি নিজেই ম্যানেজ করতে পারেন। এটিকে একটি Unmanaged সার্ভার বলা হয়…\nContinue Reading Managed এবং Unmanaged ভিপিএসের মধ্যে পার্থক্য কী?\nআইটি নাট হোস্টিং ভিপিএসে কিভাবে রিভার্স DNS (RDNS) সেট আপ করবেন?\nআপনি সহজেই আইটি নাট হোস্টিং “VPS Management” সেকসন থেকে Reverse DNS বা RDNS সেটআপ করতে পারেন। এটি করতে, নিচের পদক্ষেপগুলো অনুসরণ করে Virtualizor শেষ ইউজার প্যানেলে লগ ইন করুনঃ ১.…\nContinue Reading আইটি নাট হোস্টিং ভিপিএসে কিভাবে রিভার্স DNS (RDNS) সেট আপ করবেন?\nনিচের দেয়া সহজ কিছু নির্দেশাবলী অনুসরণ করে আপনি একটি নতুন ভিপিএস ক্লাউড সার্ভার অর্ডার করতে পারেনঃ আমাদের ওয়েবসাইটের হোমপেজ ভিজিট করুন। এবং উপরের সেকসন হতে Cloud VPS Server বাটনে ক্লিক…\nContinue Reading কিভাবে একটি নতুন Cloud VPS server অর্ডার করব?


রোজার মাসে বাংলাদেশে প্রতিদিন অন্তত ৮ জন নারী-শিশু ধর্ষণ ও নির্যাতনের শিকার – State Watch\nBy ডেস্ক রিপোর্ট এপ্রিল ৩০, ২০২২ Updated: মে ১, ২০২২ No Comments4 Mins Read\nএপ্রিল মাসে নারী ও কন্যাশিশুসহ নির্যাতনের শিকার হয়েছে ২৪৩ জন। এর মধ্যে ১২২ কন্যাশিশু (১ থেকে ১৮ বছর) ও ১২১ জন নারী।\nরোজার এই মাসে সারা দেশে ৮০টি ধর্ষণের ঘটনা ঘটেছে বলে জানিয়েছে বাংলাদেশ মহিলা পরিষদ। সংস্থার কেন্দ্রীয় লিগ্যাল এইড উপ-পরিষদে সংরক্ষিত ১৩টি দৈনিক পত্রিকায় প্রকাশিত সংবাদের ভিত্তিতে তৈরি প্রতিবেদনে এ তথ্য তুলে ধরা হয়। প্রকৃত সংখ্যা এর থেকে অনেক বেশি বলে ধারণা করছেন সংশ্লিষ্টরা।\nআজ শনিবার (৩০ এপ্রিল) গণমাধ্যমে পাঠানো এক সংবাদ বিজ্ঞপ্তিতে এ জানানো হয়। মহিলা পরিষদ জানায়, পত্রিকায় প্রকাশিত সংবাদ অনুসারে এপ্রিল মাসে মোট ২৪৩ জন নারী ও কন্যা নির্যাতনের শিকার হয়েছে।\nএর মধ্যে ধর্ষণের শিকার হয়েছেন ৮০ জন, যার মধ্যে ৩৩ জন কন্যাসহ ৪৭ জন নারী ধর্ষণের শিকার, ১৮ জন কন্যাসহ ৩০ জন দলবদ্ধ ধর্ষণের শিকার, ২ জন কন্যাসহ ৩ জন ধর্ষণের পর হত্যার শিকার হয়েছেন। এছাড়া ৬ জন কন্যাসহ ৮ জনকে ধর্ষণের চেষ্টা করা হয়েছে।\nতথ্য বলছে, ২ জন কন্যাসহ ৭ জন শ্লীলতাহানির শিকার হয়েছেন এবং ৭ জন কন্যাসহ ৯ জন যৌন নিপীড়নের শিকার হয়েছেন।\nমহিলা পরিষদ তথ্য বলছে, এপ্রিলে এসিড দগ্ধের শিকার ১ জন, ৩ জন অগ্নিদগ্ধের শিকার এবং এরমধ্যে ২ জনের অগ্নিদগ্ধের কারণে মারা গেছেন। ১০ জন কন্যাসহ ১১ জন অপহরণের ঘটনার শিকার হয়েছেন।\nএছাড়া ১ জন কন্যা অপহরণ চেষ্টার শিকার হয়েছেন এবং নারী ও কন্যাপাচারের ঘটনা ঘটেছে ১টি।\nযৌতুকের কারণে নির্যাতনের শিকার হয়েছেন ১৩ জন, এরমধ্যে ৩ জনকে যৌতুকের কারণে হত্যা করা হয়। শারীরিক নির্যাতনের শিকার হয়েছেন ১০ জন কন্যাসহ মোট ২৬ জন।\nপাশাপাশি ১০ জন কন্যা উত্ত্যক্তকরণের শিকার হয়েছেন। এরমধ্যে ২ জন কন্যা উত্ত্যক্তের কারণে আত্মহত্যা করেছেন। বিভিন্ন কারণে ৩ জন কন্যাসহ ২৯ জনকে হত্যা করা হয়েছে। এছাড়া ১ জনকে হত্যার চেষ্টা করা হয়েছে।\n৪ জন কন্যাসহ ১৫ জনের রহস্যজনক মৃত্যু হয়েছে। ৯ জন কন্যাসহ ১৮ জনের আত্মহত্যার ঘটনা ঘটেছে। এরমধ্যে ২ জন কন্যাসহ ৩ জন আত্মহত্যার প্ররোচনার শিকার হন। ১ জন ফতোয়ার শিকার হয়েছেন।\n২ জন পুলিশি নির্যাতনের শিকার হয়েছেন। ২ জন কন্যাসহ সাইবার অপরাধের শিকার হয়েছেন ৪ জন। বাল্যবিবাহ সংক্রান্ত ঘটনা ঘটেছে ১টি। এছাড়া ১ জন কন্যাসহ ৩ জন নারী বিভিন্নভাবে নির্যাতনের শিকার হয়েছেন।\nবাংলাদেশের নারী ও কন্যাশিশুরা কোথায় নিরাপদ? ঘরে-বাইরে, পরিবারে, লোকালয়ে, সমাজে, কর্মক্ষেত্রে নারীর নিরাপত্তা এখন বিভিন্ন প্রশ্নের সম্মুখীন। এই নিরাপত্তাহীনতার অবসান কিভাবে ঘটবে, এ প্রশ্নের জবাব কেউ জানে না।\nজনসংখ্যার অর্ধেক যেখানে নারী, সেখানে এ প্রশ্নের উত্থাপন একটি কঠিন বাস্তবতার জন্ম দেয়- নারী কি আসলেই মানুষ হিসেবে বিবেচিত; না পুরুষের প্রদত্ত ফতোয়া’র অধীনে।\nবাংলাদেশের সমাজে পুরুষরাও বিভিন্ন কারণে নির্যাতিত হয়। অনেক নিয়ন্ত্রণই তাদের জীবনকে নিয়ন্ত্রণ করে। কিন্তু নারীর ওপর বাড়তি নিয়ন্ত্রণ হিসেবে চেপে বসে পুরুষের নিয়ন্ত্রণ বা কর্তৃত্বপরায়ণতা।\nকরোনার মধ্যেও দেশে নারী ও শিশুর ওপর সহিংসতা বেড়েছে। শারীরিক, মানসিক, যৌন নির্যাতন ছাড়াও ধর্ষণ ও হত্যা করার মতো ঘটনা ঘটছে। করোনার জন্য ঘরকেই সর্বোচ্চ নিরাপদ স্থান হিসেবে চিহ্নিত করা হলেও অনেক নারী ও কন্যাশিশুর জন্য ঘরও অনিরাপদ হয়ে উঠেছে। এমন ঘটনা খুবই উদ্বেগজনক।\n২০২১ সালে বাংলাদেশে এক হাজার ১১৭ জন কন্যাশিশু ধর্ষণের শিকার হয়। আগের বছরের তুলনায় এই হার ৭৪ দশমিক ৪৩ শতাংশ বেশি। প্রকৃত সংখ্যা আরও বেশি। পাশাপাশি একই বছর পারিবারিক সহিংসতা, ধর্ষণ, যৌন নির্যাতনসহ নির্যাতনের প্রমাণ মুছে ফেলার চেষ্টায় ২৭২ জন কন্যাশিশু হত্যাকাণ্ডের শিকার।\nজাতীয় কন্যাশিশু অ্যাডভোকেসি ফোরামের (এনজিসিএএফ) ২০২১ সালের কন্যাশিশু পরিস্থিতি পর্যবেক্ষণ প্রতিবেদনে এসব তথ্য উঠে এসেছে।\n২০১৬ সাল থেকে ২০২০ সালের অক্টোবর পর্যন্ত দেশে ২৬ হাজার ৬৯৫টি ধর্ষণের ঘটনা ঘটে। এরমধ্যে শুধু ২০২০ সালেই ৬২৬ জন কন্যাশিশু ধর্ষণের শিকার হয়।\nপ্রতিবেদনে বলা হয়, ধর্ষণের শিকার প্রায় ১০০ জন শিশু প্রতিবন্ধী ছিল। অন্যদিকে, ৪৫ জনকে যৌন নিপীড়নের পরে হত্যা করা হয়েছিল। প্রায় ১৫৫ জন শিশু গণধর্ষণের শিকার হয়।\nপ্রায় ৮০৪টি ধর্ষণ ও ধর্ষণ চেষ্টার বিরুদ্ধে আইনি পদক্ষেপ গ্রহণ করা হলেও আটক অধিকাংশই জামিনে বের হয়ে ভুক্তভোগীর পরিবারের জন্য হুমকির কারণ হয়ে দাঁড়িয়েছে।\nকেন বাড়ছে নারী ও শিশু নির্যাতন?\nদেশে প্রতিনিয়তই বাড়ছে শিশুর প্রতি সহিংসতা, যার কারণ আমাদের অনিরাপদ সমাজ ব্যবস্থা। ফলে শিক্ষাব্যবস্থা থেকে ঝরে পড়ছে কন্যাশিশুরা।\nআইনজীবী সুরাইয়া পারভীন বলেন, নির্যাতনের ঘটনাগুলো পর্যবেক্ষণ করলে দেখা যায় অধিকাংশ ক্ষেত্রেই নারী ও শিশুর প্রতি নৃশংসতার ঘটনার সুষ্ঠু তদন্ত করা সম্ভব হয়নি। দোষীদের খুঁজে বের করা বা দোষীদের বিচারের মুখোমুখি করা এবং যে সকল অপরাধীকে আইনের আওতায় আনা সম্ভব হয়েছে তাদের দ্রুত বিচারের ব্যবস্থা নেওয়া হয়নি।\nঅনেক অপরাধী জামিনে মুক্ত হয়েছে, নানা কৌশলে অনেকে বিচার এড়িয়ে চলছে। তিনি আরও বলেন, নারী নির্যাতনের ঘটনা ও বিচার প্রক্রিয়ায় দীর্ঘসূত্রতা, সামাজিক, অর্থ ও ক্ষমতার প্রভাবে দুর্বল জনগোষ্ঠী বিশেষ করে নির্যাতনের শিকার শিশু বা তার পরিবার বিচার চাইতেই ভয় কিংবা লজ্জাবোধ করছে।\nসমাজে ঘটনাগুলো মেনে নেওয়ার মতো প্রবণতা বৃদ্ধি পাচ্ছে। নারী-পুরুষসহ সকল শ্রেণি-পেশা-ধর্ম-গোষ্ঠীর মানুষের সহাবস্থানের উপাদানগুলোকে এসব নির্যাতনের ঘটনা ধ্বংস করে সমাজ তার ভারসাম্য হারাচ্ছে।\nএদিকে, আইন অনুযায়ী ধর্ষণসহ নারী ও শিশু নির্যাতন মামলা ১৮০ দিনের মধ্যে নিষ্পত্তি করার কথা থাকলেও বাস্তবে তা কার্যকর হচ্ছে না। এ অবস্থায় উদ্বেগ প্রকাশ করে বিশেষজ্ঞরা বলেন, ট্রাইব্যুনালের সংখ্যা অনুযায়ী অতিরিক্ত মামলার চাপ থাকায় ১৮০ দিনের সময়সীমা মেনে চলা বাস্তবিকভাবে সম্ভব হয়ে ওঠে না।\nতাই ট্রাইব্যুনালের সংখ্যা বাড়ানোসহ বাজেট ব্যবস্থাপনার প্রতি গুরুত্ব দিতে হবে। একইসঙ্গে সরকারকে নির্যাতনের শিকার নারী ও শিশুর মানসিক, আর্থিক, সামাজিক পুনর্বাসনের দায়িত্ব গ্রহণ করতে হবে।\nধর্ষণ নারী নির্যাতন শিশু নির্যাতন


NewsChittogram24.Com » দৃষ্টিনন্দনভাবে সাজানো হচ্ছে সিটি গেইট সংলগ্ন ফুটপাত\nদৃষ্টিনন্দনভাবে সাজানো হচ্ছে সিটি গেইট সংলগ্ন ফুটপাত\nনিউজচিটাগাং২৪/ এক্স প্রকাশ:| শুক্রবার, ১৯ জানুয়ারি , ২০১৮ সময় ১১:৪২ অপরাহ্ণ\nচট্টগ্রাম সিটি কর্পোরেশনের মেয়র আলহাজ্ব আ জ ম নাছির উদ্দীন তাঁর ভিশন ধীরে ধীরে বাস্তবায়ন করছেন। সবুজে সাজবে চট্টগ্রাম এ ভিশন নগরীর ১০ নং উত্তর কাট্টলী ওয়ার্ডে পরিপূর্ণভাবে বাস্তবায়ন হতে যাচ্ছে। অত্র ওয়ার্ডের সিটি গেইটস্ত ফুটপাত সমূহ দৃষ্টিনন্দনভাবে সাজানো হচ্ছে। উক্ত ফুটপাত সমূহে প্রাকৃতিক ও ঐতিহাসিক ছবি অংকন এর মাধ্যমে বৃহত্তর চট্টগ্রাম এর ইতিহাস ও ঐতিহ্যে তুলে ধরা হচ্ছে। ১৯ জানুয়ারি শুক্রবার, বিকেলে ১০ নং উত্তর কাট্টলী ওয়ার্ড এর সিটি গেইটস্ত ফুটপাত সৌন্দর্য বর্ধন কার্যক্রমের ফলক উম্মোচন করা হলো। ফলক উম্মোচন এর মাধ্যমে উত্তর কাট্টলী ওয়ার্ডস্থ সিটি গেইট সংলগ্ন ফুটপাত এর সৌন্দর্য বর্ধন কার্যক্রম উদ্বোধন করলেন চট্টগ্রাম সিটি কর্পোরেশনের মেয়র আলহাজ্ব আ জ ম নাছির উদ্দীন। জিসিএল ও রয়েল সিমেন্ট এর সৌজন্যে সৌন্দর্য বর্ধন কার্যক্রমের উদ্বোধনী অনুষ্ঠানে সভাপতিত্ব করেন প্যানেল মেয়র ও ১০ নং উত্তর কাট্টলী ওয়ার্ড এর কাউন্সিলর নিছার উদ্দিন আহমদ মঞ্জু। উদ্বোধনী অনুষ্ঠানে প্রধান অতিথির ভাষনে চট্টগ্রাম সিটি কর্পোরেশনের মেয়র আলহাজ্ব আ জ ম নাছির উদ্দীন বলেন, প্রাকৃতিক পরিবেশ সমৃদ্ধ এ ধরনের শহর পৃথিবীতে বিরল। প্রাচ্যের রানী চট্টগ্রামকে রানীর সাজে সাজিয়ে দেয়া হবে। ইতিমধ্যে জামাল খান ওয়ার্ডকে পরিবেশ সম্মত, সুদৃশ্য,দৃষ্টিনন্দন ওয়ার্ডে উন্নিত করা হয়েছে। একইভাবে উত্তর কাট্টলী ওয়ার্ডের ফুটপাত,গোলচত্বর সাজানো হবে। এছাড়াও নগরীর মোড়ে মোড়ে নান্দনিক আধুনিক সুবিধা সম্বলিত যাত্রী ছাউনি নির্মাণ করা হবে। যানজট মুক্ত পরিবেশ বান্ধব, বিশ্বমানের বন্দর নগরী চট্টগ্রাম গড়ে উঠবে। এসকল ভিশন বাস্তবায়নে মেয়র নগরবাসীর সহযোগিতা কামনা করেন। মেয়র বলেন, নগরবাসী এক নির্মল ও দৃষ্টি নন্দন বিনোদন কেন্দ্রের সন্ধান পাবে। বদলে যাবে চট্টগ্রাম শহরের পরিবেশ। দরকার শুধু সদিচ্ছা। সদিচ্ছা থাকলে অসম্ভবকে জয় করা সম্ভব। উদ্বোধনী অনুষ্ঠানে বিশেষ অতিথি ছিলেন ৯ নং উত্তর পাহাড়তলী ওয়ার্ড কাউন্সিলর জহুরুল আলম জসিম, সংরক্ষিত ওয়ার্ড কাউন্সিলর আবিদা আজাদ,চট্টগ্রাম প্রেসক্লাবের যুগ্ম সাধারন সম্পাদক চৌধুরী ফরিদ,বক্তব্য রাখেন আকবর শাহ থানা আওয়ামীলীগের সাধারন সম্পাদক আলতাফ হোসেন, সহ সভাপতি লোকমান আলী, আকবর শাহ থানা মুক্তিযোদ্ধা কমান্ডের ডেপুটি কমান্ডার মো. নুর উদ্দিন চৌধুরী, উত্তর কাট্টলী ওয়ার্ড আওয়ামীলীগের যুগ্ম আহবায়ক মো. ইকবাল চৌধুরী, পাহাড়তলী থানা আওয়ামীলীগের সাংগঠনিক সম্পাদক কামাল উদ্দিন, মাষ্টার জসিম উদ্দিন, ইঞ্জি. তপ দত্ত, কনকন শর্মা, সাহাব উদ্দিন জাহেদ, আবু সুফিয়ান, মিলি চৌধুরী, মুনমুন চৌধুরী, মো. গিয়াস উদ্দিন চৌধুরী, রিয়াদুল হক রিয়াদ,মাসুম, চিন্ময় দত্ত, ফয়সাল সাকি, অনুষ্ঠানে উপস্থিত ছিলেন চট্টগ্রাম মহানগর আওয়ামীলীগের সদস্য বেলাল আহমদ, প্রবীন আওয়ামীলীগ নেতা আলহাজ্ব বদিউল আলম চৌধুরী, ছাত্রলীগ কেন্দ্রীয় কমিটির সাবেক সহ সম্পাদক ইয়াছির আরাফাত জানে আলম সওদাগর, মো. আলা উদ্দিন, সহ অন্যরা।


স্যালুট মানবিক ইউএনও! আপনার কথা আজীবন শ্রদ্ধার সাথে স্মরণ রাখবে মহেশখালীবাসী স্যালুট মানবিক ইউএনও! আপনার কথা আজীবন শ্রদ্ধার সাথে স্মরণ রাখবে মহেশখালীবাসী – চট্টগ্রাম টুডে\nশুক্রবার, ২৫ জুন ২০২১, ১০:৪৬ পূর্বাহ্ন\nস্যালুট মানবিক ইউএনও! আপনার কথা আজীবন শ্রদ্ধার সাথে স্মরণ রাখবে মহেশখালীবাসী\nচট্টগ্রাম টুডে ডেস্ক\nকিছুদিন আগে মহেশখালীতে এক স্থানীয় সংবাদকর্মীর ফেসবুক আইডি থেকে জেলে পরিবারের কন্যা ক্ষুদে শিক্ষার্থী রাইফাকে নিয়ে একটি স্ট্যাটাস দিলে তা মহুর্তে ভাইরাল হয়ে যায়।, এরপরই রাইফার সকল খরচ বহন করার জন্য একজন বিত্তবান খবর নেই, এরপর ছবিটি ফেসবুকসহ সংবাদমাধ্যমে ভাইরাল হওয়ার সাথে সাথেই কক্সবাজারের মহেশখালী উপজেলার মানবিক ইউএনও মহোদয় মোঃ জামিরুল ইসলাম রাইফার বিষয়ে খুঁজ নেন।\nএরপর প্রতিশ্রুতি দেন সরকারি সুযোগ সুবিধা দেওয়ার। যেমন কথা তেমন কাজ, রাইফার পরিবারকে ৫ জুলাই রবিবার বিকেল সাড়ে ৪ টার সময় তার কার্যালয়ে ডেকে নগদ অর্থের চেক, টিন ও রাইফার জন্য জামা তুলে দিলেন ইউএনও মহোদয়। ভাইরাল হওয়া সংবাদকর্মী হোবাইব সজীব তার টাইমলাইনে একটি স্ট্যাটাস দেন’\nআলহামদুলিল্লাহ একযুগের বেশি সময় ধরে কাজ করতে গিয়ে পেশাদারিত্বের মূল্যায়ন পেলাম আজ!\nস্যালুট মানবিক ইউএনও। ‘\nআপনার কথা আজীবন শ্রদ্ধার সাথে স্মরণ রাখবে মহেশখালীবাসী। এ মানবিক কাজের জন্য ইউএনও, সাংবাদিক হোবাইব সজীবসহ যারা সহযোগিতা করেছেন সকলকে ধন্যবাদ দেন মহেশখালীবাসী।